Lapangan Terbang Lawas ditutup

KUCHING: Lapangan Terbang Lawas yang terletak kira-kira 1,042 kilometer (km) ke utara dari sini, ditutup sementara bermula hari ini susulan banjir kilat semalam.

Pengarah Jabatan Bomba dan Penyelamat Malaysia (JBPM) Sarawak Datuk Khirudin Drahman berkata, penutupan itu dijangka selama tiga hari bagi membolehkan kerja-kerja pembersihan landasan yang berlumpur akibat banjir berkenaan.

Sementara itu, mangsa banjir di Bintulu yang ditempatkan di Pusat Pemindahan Sementara (PPS) Dewan Suarah Bintulu telah dipindahkan ke PPS Stadium Muhibbah petang ini.

Menurut Jawatankuasa Pengurusan Bencana Negeri (JPBN) Sarawak dalam kenyataan, kesemua 50 mangsa daripada 15 keluarga itu terpaksa dipindahkan ke lokasi tersebut memandangkan Dewan Suarah Bintulu akan digunakan untuk persiapan Pilihan Raya Umum ke-15 (PRU-15).

“Mereka yang terjejas itu adalah dari Kampung Kemunting, Kampung Assyakirin, Desa Damai, Kampung Baru dan Bukit Orang,” menurut kenyataan itu.

Menurut JPBN, sehingga 3.00 petang tadi, seramai 22 penduduk daripada 10 keluarga telah dibenarkan pulang ke kediaman masing-masing.

“JPBN Sarawak akan terus memantau situasi semasa terutamanya di kawasan berisiko banjir bagi memastikan keselamatan penduduk,” menurut kenyataan itu. – Bernama

See author's posts


Promosi agro pelancongan

SEREMBAN: Dua persatuan bersama kelab media dan sebuah saluran berita swasta semalam memeterai satu Memorandum Persefahaman (MoU) membabitkan usahasama bagi merancak dan mempromosikan industri agropelancongan di negeri ini.

Pada majlis tersebut, Persatuan Pelancongan Negeri Sembilan (NSTA) diwakili Pengerusinya, Alex Chin Lip Fatt, Datuk Nika Raja Roslizam Ramli selaku Pengerusi Persatuan Promosi Negeri Sembilan (PRONES), Pengerusi Kelab Media Negeri Sembilan (MANIS), Arfi Ahmad dan Ketua Wilayah Live 24 News Channel, S. Manimaran.

Majlis menandatangani MoU berkenaan disaksikan Pengerusi Jawatankuasa Bertindak Kesihatan, Alam Sekitar, Koperasi dan Kepenggunaan negeri S. Veerapan dan Pengarah Pelancongan, Seni dan Budaya  negeri, Siti Mazlina Maidin.

Siti Mazlina ketika ditemui pemberita selepas majlis itu berkata melalui MoU berkenaan, sebuah pusat sehenti iaitu Agro Bazar Nogori turut diwujudkan, bertujuan untuk mengumpul seberapa ramai pengusaha pertanian di seluruh negeri ini selain memudahkan orang ramai mendapatkan pelbagai produk pertanian.

“Setakat ini ia telah menarik minat seramai 30 pengusaha. PRONES dan Starfesh Agro Park telah menyediakan satu platform bagi pengusaha memasarkan produk-produk berasaskan pertanian.

Ini merupakan program yang baik dalam menggalakkan lagi industri agropelancongan di Negeri Sembilan selain daripada produk pelancongan yang sedia ada,” katanya.

Beliau berkata Agro Bazar Nogori yang terletak di Starfesh Agro Park, Jalan Bukit Putus, Seremban  akan beroperasi pada setiap Jumaat, Sabtu dan Ahad, 7.30 hingga 11.30 pagi. – Bernama

See author's posts


31 Ogos jadi polemik

RAIKAN KEMERDEKAAN… Murid-murid SJKC Kee Tee, Long Lama berdiri bagi sama-sama menyanyikan dan menghormati lagu kebangsaan, ‘Negaraku’ dan ‘Ibu Pertiwiku’ pada program Merdeka@Komuniti anjuran Jabatan Penerangan Malaysia (JaPen) Daerah Kecil Long Lama di SJKC Kee Tee, Long Lama.

SALAH satu tarikh yang sering kita raikan setiap tahun adalah 31 Ogos. Tarikh ini menjadi petanda kepada kemerdekaan bagi Tanah Melayu.

Pada tarikh itu 1957, Tunku Abdul Rahman berjaya mendapat persetujuan British bagi memerdekakan Tanah Melayu. Tarikh itu dikenang oleh negara kita dengan diumumkan cuti umum dan acara sambutan diadakan.

Apa yang menariknya pada tarikh berkenaan, timbul polemik yang tidak berkesudahan dan akan dipersoalkan apabila muncul Ogos. Jika kita meneliti sejarah sepanjang sambutan pada tarikh itu, ada dua persoalan yang menjadi perdebatan.

Tidak dijajah

Salah satunya adalah polemik sekitar 2011 apabila beberapa orang sarjana mengatakan Malaysia tidak pernah dijajah. Kenyataan sarjana ini mengejutkan orang ramai. Ramai mula memikirkan mengapa pula kita nak sambut tarikh itu sebagai hari merdeka.

Menurut sarjana terbabit, negeri-negeri Melayu tidak termasuk negeri-negeri selat adalah naungan British. Taraf naungan ini menurut mereka, bukannya taraf koloni atau dengan kata biasa dijajah.

Negeri Selat iaitu Pulau Pinang, Melaka dan Singapura jelas diberi kawalan penuh dari London.

Bagi negeri naungan kedaulatan masih dipegang oleh Sultan kerana penasihat British sama ada penasihat atau residen hanya menjadi penasihat.

Oleh itu residen perlu mendapat perkenan Raja-Raja Melayu untuk menjalankan dasar. Atas asas inilah timbulnya kenyataan bahawa Malaysia tidak dijajah kerana Raja masih berkuasa atas negerinya.

Pemerintahan tidak langsung

Sejauh manakah kebenaran hal ini boleh dikatakan tidak pernah dijajah? Perlu diperhalusi dengan teliti Perjanjian Pangkor yang ditandatangi pada 1874 yang menyatakan bahawa nasihat pegawai British itu harus diikuti.

Dengan kata lain, British juga mempunyai kuasa mengawal Raja-Raja Melayu secara tidak langsung.  Akhirnya menunjukkan bahawa Kerajaan British menggunakan undang-undang untuk mengawal pemerintahan negeri-negeri Melayu dengan pemerintahan tidak langsung.

Mereka berpegang kepada konsep de factor bagi mengawal negeri-negeri Melayu. Dalam hal ini jelas menunjukkan bahawa negeri-negeri Melayu itu dijajah oleh British.

Sebenarnya, ada usaha bersungguh-sungguh British untuk menjadikan Tanah Melayu sebagai tanah jajahan apabila mereka memperkenalkan Malayan Union.

Konsep Malayan Union ini mencabut kedaulatan ke atas Raja-Raja Melayu dan meletakkan kuasa terus kepada Raja atau Ratu England di London.

Dengan kata lain, British memerintah secara langsung Tanah Melayu.  Namun demikian rancangan ini telah digagalkan apabila ada bantahan dalam kalangan orang Melayu.

Jika dilihat secara menyeluruh bahawa apa yang berlaku dalam hal ini tetap dijajah dalam bentuk berbeza. British menggunakan pelbagai cara untuk menjadikan sesebuah wilayah sebagai tanah jajahan.

Naungan

Untuk Sarawak dan Sabah pula keadaannya berbeza.  Sukar nak dipastikan apakah kedudukan kedua-dua negeri ini. Ini kerana Sarawak dibawah pemerintahan Raja Brooke dan Sabah pula dibawah sebuah syarikat yang dikenali sebagai Syarikat Borneo Utara British.

Namun dampak jelas orang yang memain peranan penting bagi kedua-dua negeri ini ialah orang Barat bukan orang tempatan. Statusnya secara tidak langsung dianggap sebagai dikawal oleh orang Barat.

British hanya menjadikan kedua-dua negeri ini sebagai naungan pada 1888.  Pada 1946 secara rasmi pula kedua-dua negeri ini menjadi tanah jajahan bagi Kerajaan British.

Dalam hal ini juga menunjukkan bahawa memang kedua-dua negeri ini dijajah oleh British dan tidak timbul isu tidak dijajah.

Bukan merdeka?

Polemik pertama ini tidaklah sehebat polemik kedua mengenai tarikh 31 Ogos ini. Ini kerana ada pihak mempersoalkan sama ada perlukah Sarawak meraikan 31 Ogos sebagai hari kemerdekaan?

Isu ini memang sudah lama ditimbulkan sejak saya dibangku sekolah atau mungkin lebih lama.

Sekarang isu itu berkumandang lagi oleh beberapa pihak di Sarawak yang tidak melihat ia sebagai satu yang penting untuk Sarawak.

Persoalan timbul dalam hal ini kerana sudah ada beberapa tarikh penting yang mewarnai hari-hari kebanggaan Sarawak seperti 22 Julai dan 16 September.

Tarikh pertama sebagai tarikh berkerajaan sendiri. Tarikh ini juga sering menjadi polemik, manakala  16 September pula adalah tarikh pembentukan Malaysia.

Sepanjang pembentukan Malaysia, Sarawak tidak pernah untuk tidak meraikan tarikh 31 Ogos sebagai hari penting negara. Apa yang menariknya perayaan ini digilir-gilirkan di beberapa bandar di Sarawak. Hari tersebut juga diwartakan sebagai cuti umum bagi Sarawak.

Namun demikian tidak semua pihak di Sarawak berpandangan sedemikian. Ini kerana ada juga badan bukan kerajaan melihat bahawa kita di Sarawak perlu meraikan 31 Ogos tersebut sebagai tarikh keramat di negara kita. Dalam melihat hal ini, perlu kita telusuri dahulu apakah sebenarnya 31 Ogos ini.

Mendalami 31 Ogos

Tarikh 31 Ogos bukanlah tarikh biasa tetapi satu tarikh yang dipilih sebagai hari kemerdekaan bagi Tanah Melayu.

Tarikh itu dicadangkan oleh ulama Pulau Pinang dan ahli falak, Syeikh Abdul Fahim iaitu datuk kepada Tun Abdullah Ahmad Bedawi, bekas Perdana Menteri. Kemerdekaan Tanah Melayu merupakan manífestasi besar mengambarkan hasrat penduduk yang dijajah untuk membebaskan diri daripada belengu penjajah.

Ketika itu banyak negara yang dijajah telah bangkit melawan dan menuntut kemerdekaan. Perjuangan yang dilakukan oleh penduduk Tanah Melayu ketika itu telah melahirkan kemerdekaan ini pada 1957.

Daripada kemerdekaan pada 31 Ogos inilah membawa kepada kemerdekaan bagi Sarawak dan Sabah. Ini kerana British tidak mahu memberi kemerdekaan kepada kedua-dua wilayah ini tanpa dokongan sebuah negara merdeka seperti Tanah Melayu.

Sokongan

Malah ketika hendak menubuhkan Malaysia menerusi Perjanjian Malaysia 1963 menyatakan bahawa pembentukan Malaysia akan diisytiharkan pada 31 Ogos.

Tarikh ini tidak pernah dibantah oleh pemimpin Sarawak dan Sabah untuk merdeka. Malah pemimpin Sarawak seperti Datuk Stephen Kalong Ningkan terkilan apabila kemerdekaan Sarawak dilambatkan. Beliau kecewa dengan keputusan dibuat bagi melambat-lambatkan kemerdekaan ini.

Namun beliau akur dengan pendirian Tunku Abdul Rahman untuk mengubah tarikh pengisytiharan Malaysia pada 16 September.

Hal ini menunjukkan bahawa 31 Ogos walaupun dilihat dari satu segi hanya kemerdekaan Tanah Melayu tetapi ia juga pencetus kepada kemerdekaan Sarawak dan Sabah.

Malah pemimpin terdahulu di Sarawak tidak pernah mempersoalkan tarikh berkenaan kerana mereka mahu keputusan itu datang daripada mereka, bukannya mana-mana pihak.

Ini bermaksud bahawa pemimpin Sarawak mahu kemerdekaan ini dicipta oleh mereka dan bukannya kehendak orang lain.

Atas sebab itu setiap tahun 31 Ogos diraikan sama pentingnya dengan dua tarikh lain kerana setiap tarikh itu ada makna tersurat dan tersiratnya.

Dr. Suffian Mansor adalah Ketua Progran Sejarah, Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


SOPPOA senarai 10 hasrat untuk dipertimbangkan dalam Belanjawan 2021

KUCHING: Persatuan Pemilik Ladang Kelapa Sawit Sarawak (SOPPOA) telah menyusun senarai hasrat untuk dipertimbangkan oleh Kerajaan Persekutuan seiring dengan pengumuman belanjawan baharu tahun 2021 yang akan diadakan tidak lama lagi.

Menurutnya, senarai cadangan ini akan sangat membantu dalam memastikan pembangunan industri kelapa sawit yang berterusan di Sarawak.

“Cadangan yang pertama adalah pengecualian had tujuh tahun bagi kerugian perniagaan yang tidak diserap bagi syarikat perladangan kelapa sawit yang beroperasi di Sarawak.

“Ini bagi membolehkan syarikat perladangan yang beroperasi di Sarawak kekal berdaya saing di pasaran global dan tidak mengalami kerugian yang kritikal kerana sektor minyak sawit mempunyai tempoh matang yang lebih lama daripada industri lain,” ujarnya lagi.

Selain itu, SOPPOA berkata mereka mencadangkan Kerajaan Persekutuan untuk menyediakan insentif cukai hijau kepada perladangan bagi memenuhi syarat ketat syarat pelesenan MPOB & DOE.

Menerusi kenyataannya, SOPPOA turut mencadangkan agar Kerajaan Persekutuan mempertimbangkan import bebas cukai bagi semua kategori mesin pertanian untuk kegunaan ladang.

Jelasnya, penyediaan mesin bebas cukai import adalah sangat penting bagi meningkatkan kecekapan serta mengurangi keperluan tenaga kerja asing.

“Selain itu, cadangan keempat kami adalah memerlukan insentif cukai untuk pelaburan asing dan tempatan, untuk pelaburan hiliran dalam industri berkaitan minyak sawit di Sarawak.

“Insentif untuk menubuhkan produk tambah nilai hiliran dan aktiviti pemprosesan akan menarik minat pelabur asing, selain dapat mengurangkan kebergantungan pada eksport CPO dan PKO minyak mentah sahaja,” katanya lagi.

Dalam hal berkaitan, SOPPOA turut mencadangkan untuk menubuhkan Kelompok Industri Kelapa Sawit (POIC) di Sarawak bagi mendorong pelaburan dalam aktiviti hiliran yang lebih jauh yang berkaitan dengan industri minyak sawit di Sarawak.

Tambahnya lagi, penubuhan ini lebih baik dilakukan di kawasan Bintulu bagi memudahkan eksport produk yang bernilai tinggi.

Menurut SOPPOA lagi, cadangan keenam mereka adalah untuk Kerajaan mempertimbangkan untuk menubuhkan Akademi Perladangan Kelapa Sawit di Sarawak yang disesuaikan dengan keperluan sektor perkebunan.

“Inisiatif ini dijangka dapat mengekalkan bekalan profesional dan juruteknik perladangan yang berterusan dan berkesinambungan bagi memenuhi permintaan industri yang sedang berkembang,” jelasnya lagi.

Di samping itu, SOPPOA melalui cadangan ketujuh mencadangkan MPOB untuk menubuhkan Unit Penyelidikan & Pembangunan dengan kemudahan makmal yang mencukupi di Sarawak.

Katanya, penubuhan ini bertujuan untuk memenuhi keperluan khas industri, terutama untuk menangani bidang kritikal dari aspek produktiviti, kelestarian, kualiti dan keselamatan makanan industri.

“Cadangan kelapan kami adalah untuk Kerajaan mempertimbangkan kebolehcapaian jalan sambungan (feeder road) yang dihubungkan ke Lebuhraya Pan Borneo.

“Ini adalah keranan jalan sambungan ke jalan raya utama pada masa ini sangat memerlukan kerja-kerja baikpulih dengan kadar segera bagi meningkatkan hubungan dan mobiliti khususnya kenderaan berat,” tegasnya lagi.

Dalam pada itu, SOPPOA turut mencadangkan Kerajaan untuk memperuntukkan dana infrastruktur yang mencukupi untuk meningkatkan perhubungan teknologi di kawasan luar bandar, khususnya kawasan penempatan kebanyakan ladang dan kilang.

Jelasnya, usaha meningkatkan kecekapan kerja terhadap penerapan teknologi terkini tidak dapat dilaksanakan dengan berkesan sekiranya tiada penyambungan dilakukan.

Sementara itu, akibat khuatir akan tahap keselamatan ketika berhadapan Covid-19 sekarang ini, SOPPOA melalui cadangan terakhirnya meminta Kerajaan untuk menyediakan peruntukan khas bagi pencegahan Covid-19.

“Ini adalah selaras dengan keperluan mengubah budaya kerja di perkebunan ke arah norma baharu bagi memastikan ladang atau kilang bebas dari penularan wabak tersebut serta perniagaan dapat diteruskan dengan mampan,” tegasnya lagi.

Oleh Akmal Adib Yusup

See author's posts


Dugaan berganda untuk Joseph

SAMBUTAN Gawai Dayak tahun ini pastinya menghadir suasana hiba buat bintang sensasi Kuching FA, Joseph Kallang Tie dan keluarga. IA berikutan pemergian buat selama-lamanya abang tersayang ‘Ambrose Tie Siew Gao’, 43 yang meninggal dunia pada Sabtu lalu (25 April). Menurut Joseph, mendiang abangnya dimasukkan ke Unit Rawatan Rapi (ICU)  Hospital Umum Sarawak pada 5 April lalu kerana jangkitan kuman.

“Paru-paru serta jantung mendiang abang saya dijangkiti kuman yang turut melarat ke bahagian otak. “Di samping itu beliau mempunyai masalah buah pinggang dan disahkan meninggal dunia Sabtu lalu,” kata Joseph ketika mengulas mengenai perkara itu.

Apapun kata Joseph,pemergian mendiang abangnya itu memberi tamparan hebat buat dirinya dan keluarga. “Memang teramat sedih apabila abangnya disahkan meninggal dunia, namun saya tabah menghadapi semua ini,” tambah Joseph. Sambil mengakui jenazah mendiang abangnya dikebumikan di kampung halaman mereka, Long Ikang, Baram, Miri.

See author's posts


Ubi kayu gergasi disangka bom

SIMANGGANG: Disangka bom, tetapi ubi kayu gergasi menjelma tanpa disangka-sangka.

Penemuan ini telah mengejutkan seorang pesara kerajaan ketika mencangkul dan terhentak objek keras dalam tanah di kebun milik bapa mertuanya, Ahad lepas.

Bagaimanapun setelah digali secara berhati-hati, Abu Sera dari Kampung Muhibbah di sini akhirnya menyedari bahawa objek keras berkenaan adalah merupakan sebiji ubi kayu ‘gergasi’ dan bukannya bom.

“Pertama yang terlintas dalam fikiran saya adalah bom peninggalan askar Jepun ketika Perang Dunia Kedua dahulu.

“Pada mulanya saya berasa takut dan cemas. Namun saya tekadkan diri untuk mengali tanah berkenaan secara berhati-hati sebelum mendapati bahawa ia sebenarnya adalah sebiji ‘raja’ ubi kayu,” katanya kepada Utusan Sarawak.

Setelah digali keluar, Ramli mendapati bahawa buah ubi kayu gergasi berkenaan memiliki ukuran sepanjang dua kaki dengan berat dipercayai mencecah hampir 50 kilogram.

Beliau bersama isteri kemudiannya memberitahu penemuan berkenaan kepada ahli keluarga sebelum ubi kayu gergasi tersebut

dijadikan kerepek ubi.

“Ubi gergasi berkenaan dihasilkan menjadi Raja Kerepek Mukah. Bagaimanapun kerepak tersebut hanya diagih dalam kalangan ahli keluarga kami dengan sebahagiannya lagi dibawa oleh saya pulang ke Kampung Muhibbah di sini,” kata Ramli.

Beliau juga turut berharap agar dapat menemui buah-buahan bersaiz besar seperti ini di kebun bapa mertua di Mukah pada masa akan datang untuk terus dikongsi bersama ahli keluarga serta sahabat handai.

“Selain menanam ubi kayu, saya dan isteri juga turut menanam lain-lain buah seperti rambutan dan pisang di kebun bapa mertua dalam kawasan skim penempatan lorong 4 di Mukah ini.

“Semua itu saya lakukan ketika mempunyai waktu terluang. Lagi pun membiarkan tanah terbiar begitu sahaja adalah tidak wajar kerana ia juga boleh memberi pulangan hasil jika diusaha dengan betul,” kata Ramli.

Oleh Valentine Ngumbang

See author's posts


Balai Polis Song, Julau, Matu Daro akan dibaiki segera

KUCHING: Balai Polis Song, Julau dan Matu Daro akan diberi tumpuan sepenuhnya untuk dibaik pulih secepat mungkin.

Menteri Kerja Raya, Dato Sri Alexander Nanta Linggi berkata, ia sebagai permulaan memandangkan hampir semua balai polis di negeri ini perlu dibaik pulih.

“Struktur bangunan balai-balai polis ini sudah usang dan seperti di Daro selalu dilanda banjir.

“Memang tidak sesuai lagi untuk anggota-anggota polis kita beroperasi,” katanya ketika ditemui pada lawatan di Ibu Pejabat Polis Kontinjen (IPK) Sarawak di sini, hari ini.

Pada masa sama, lawatan beliau ke IPK Sarawak bertujuan mendapatkan gambaran sebenar berhubung keperluan mendesak kontinjen Sarawak khususnya dari sudut infrastruktur.

Nanta berkata, pihak Jabatan Kerja Raya (JKR) memang ada pelan jangka panjang untuk menaik taraf kemudahan di setiap balai polis.

Berhubung kemudahan perumahan bagi anggota, beliau berharap pihak polis dapat menyediakan maklumat.

Turut hadir, Pesuruhjaya Polis Sarawak Dato Mohd Azman Ahmad Sapri.

Oleh MOHD NEENATUL AIZAL

See author's posts


3 lokasi zon merah catat lebih 300 kes COVID-19

KUALA LUMPUR: Satu lokasi zon merah
di Kuala Lumpur dan dua lagi di Selangor masing-masing mencatat lebih 300 kes
positif COVID-19, jumlah yang tertinggi bagi satu kawasan setakat
ini, menurut Pusat Kesiapsiagaan dan Tindak Cepat Krisis
Kebangsaan (CPRC) Kementerian Kesihatan (KKM).

Kenyataan yang dikongsikan CPRC KKM
menerusi aplikasi Telegram semalam memaklumkan ia meliputi daerah Lembah Pantai
di Kuala Lumpur dengan 367 kes manakala dua daerah di Selangor iaitu
Petaling dan Hulu Langat masing-masing mencatat 308 dan 307 kes.

“Jika berlaku peningkatan kes
secara mendadak di satu-satu kawasan, Perintah Kawalan Pergerakan Diperketatkan
(PKPD) akan dikenakan bagi mencegah jangkitan daripada merebak,” menurut
kenyataan itu.

Jumlah zon merah yang dikenal pasti
kekal 17 daerah dan tiada pertambahan zon merah setakat ini.

Daerah lain yang turut dikategorikan
sebagai zon merah iaitu kes positif melebihi 41 kes dan ke atas ialah Kepong
dan Titiwangsa (Kuala Lumpur), Gombak dan Klang (Selangor) serta Batu
Pahat, Johor Bahru dan Kluang (Johor).

Hilir Perak dan Kinta (Perak), Kota Bharu
(Kelantan), Tawau (Sabah), Kuching (Sarawak), Jerantut (Pahang) dan
Seremban (Negeri Sembilan). – Bernama

See author's posts


62 hari Vietnam bebas Covid-19

HANOI: Vietnam masih berjaya mengekalkan sifar kes baharu Covid-19 untuk tempoh 62 hari berturut-turut menjadikan jumlah jangkitan di negara ini kekal 335 tanpa kematian, menurut Jawatankuasa Pemandu untuk Pencegahan dan Kawalan Covid-19.

Antara kes jangkitan itu membabitkan 195 kes import, yang dikuarantin semasa ketibaan, lapor agensi berita Vietnam (VNA).

Jumlah pesakit sembuh pula keseluruhannya seramai 325.

Daripada 10 kes disahkan yang masih menerima rawatan, empat diuji negatif untuk SARS-CoV-2, sekurang-kurangnya dua kali.

Seramai 7,250 kontak rapat pesakit atau mereka yang pernah mengunjungi kawasan terjejas wabak sedang dikuarantin di hopsital, pusat kuarantin dan di rumah.  – Bernama

See author's posts


MYAirline rancang untuk disenaraikan pada 2026

SUBANG JAYA: Syarikat penerbangan tambang rendah terbaharu Malaysia, MYAirline Sdn Bhd menyasarkan untuk disenaraikan di Bursa Malaysia Securities Bhd dalam tempoh tiga tahun akan datang, kata Ketua Pegawai Eksekutif (CEO) Rayner Teo.

“Mana-mana syarikat yang mempunyai pemegang saham, sudah tentu terdapat hasrat untuk penyenaraian dan kami mahu menyenaraikan di Bursa Malaysia selepas kami mempunyai keupayaan dalam tempoh tiga tahun,” katanya kepada Bernama baru-baru ini.

Dalam usaha mencapai tujuan itu, Teo berkata, banyak faktor dan kerja telah dibuat  bagi memastikan syarikat penerbangan itu berada pada kedudukan yang baik untuk disenaraikan dalam tempoh masa yang ditetapkan.

Pajakan 17 pesawat Airbus A320

Beliau juga berkata, syarikat penerbangan itu telah memeterai perjanjian untuk memajak 17 pesawat Airbus A320-200 dan menyasarkan penyewaan sejumlah 20 pesawat berbadan sempit menjelang akhir 2023.

“Secara teknikal sekarang, kami beroperasi dengan lima pesawat dan tambahan satu lagi, telah mengalami kelewatan penghantaran baru-baru ini, bagaimanapun, kami berusaha supaya operasi dapat kembali normal,” katanya.

Baru-baru ini, syarikat penerbangan itu mengumumkan bahawa ia mengalami masalah teknikal yang telah menyebabkan kelewatan dan pembatalan penerbangan.  Penambahan pesawat baharu itu sepatutnya mampu menyelesaikan isu-isu tersebut tetapi kelewatannya telah menyumbang kepada masalah berkenaan.

“Sebagai syarikat penerbangan tambang rendah, kami pada dasarnya mengoperasikan pesawat berbadan sempit sambil memberi tumpuan kepada laluan jarak dekat. Oleh itu, kami menghadkan penerbangan dalam jarak empat jam untuk pesawat badan sempit dan kami juga memilih pesawat daripada keluarga model yang sama,” katanya, sambil menambah syarikat penerbangan itu akan mempertimbangkan model dalam keluarga A320 bagi pesawat yang lebih panjang dan cekap bahan api pada masa akan datang.

Lebih banyak laluan, permintaan kukuh

Mengulas lanjut mengenai pengembangan laluan syarikat penerbangan itu, MYAirline mengendalikan lapan laluan yang merangkumi Kota Kinabalu, Kuching, Langkawi, Kota Bahru, Pulau Pinang, Tawau, Sibu dan Miri.

“Menjelang April, laluan kesembilan akan beroperasi iaitu yang menghubungkan Kota Kinabalu ke Tawau iaitu laluan domestik Sabah. Kami akan meneroka sektor domestik yang lain. malah pasukan kami sedang membuat kajian pasaran untuk Sandakan dan Bintulu,” jelasnya.

Syarikat itu banyak memberi tumpuan untuk melancarkan beberapa laluan serantau membabitkan beberapa negara jiran sebagai permulaan.

“Antaranya adalah Singapura, Indonesia, Thailand, Vietnam dan kami sibuk berbincang dengan pengawal selia yang berkaitan di negara-negara ini bagi mendapatkan kebenaran penerbangan secepat mungkin.”

Teo juga menjangkakan pasca COVID-19 akan menyaksikan lonjakan permintaan untuk perjalanan udara dan industri penerbangan pulih terutamanya di rantau ini.

“Memandangkan kami adalah syarikat penerbangan yang baharu, keupayaan untuk melancarkan penerbangan tambahan adalah terhad dan kami tidak dapat melaksanakan penerbangan tambahan semasa Tahun Baru Cina. Bagaimanapun, kami merancang mengadakan satu atau dua penerbangan tambahan bagi Aidilfitri dan kami hanya akan menggunakan sebahagian kecil pesawat ganti kami.

MYAirline kini mempunyai hampir 600 kakitangan termasuk kira-kira 100 juruterbang. Ia juga sentiasa mengemas kini tawaran terkini melalui laman web dan aplikasi mudah alihnya.

“Kami sepatutnya menamatkan tahun ini dengan lebih kurang 1,000 pekerja,” kata Teo.

“Kami dipanggil ‘Gila’ kerana mahu memulakan sebuah syarikat penerbangan semasa Covid-19 yang menyaksikan semua pesawat pada dasarnya digantung tetapi kami percaya masa adalah sangat kritikal dan, pada masa yang sama, (kami) dapat memperoleh aset dengan tawaran menarik… permintaan sudah pasti akan kembali kukuh,” katanya.

Beliau ketika mengulas mengenai usaha kelestarian berkata agenda hijau merupakan antara objektif utama dalam mengendalikan syarikat penerbangan itu, ia dilaksanakan dengan menubuhkan sistem pengurusan dokumen tanpa kertas, diikuti dengan membawa masuk kerusi pesawat mesra alam dan ergonomik pertama di negara ini.

“Mengenai penggantian bahan api dengan bahan api penerbangan mampan (SAF), ia mungkin bukan masa yang tepat disebabkan oleh kos tetapi kami percaya SAF akan menjadi normal pada masa depan dan kami akan menjadi salah satu yang pertama menggunakannya apabila masa agak sesuai,” katanya.

Teo ketika menjelaskan mengenai Pelan Penjanaan Semula Lapangan Terbang Subang yang dicadangkan baru-baru ini memberitahu ia merupakan langkah kritikal bagi mewujudkan operasi lapangan terbang bandar, yang mungkin mengambil masa untuk melihat pembangunan semula itu selesai.

“Kami telah pun menghantar surat kepada Kementerian Pengangkutan untuk menyatakan hasrat kami bagi menjadi sebahagian daripada pelan itu dan sasaran kami akan menjurus kepada perusahaan kecil dan sederhana serta korporat berdasarkan kedudukan pasaran untuk pelan penjanaan semula,” katanya. – Bernama

See author's posts


Suasana rumah ibadah kaum Cina Kampung Pelapi kembali meriah

BEKENU: Setelah dua tahun negara dikekang oleh pandemik Covid-19, sambutan kebesaran rumah ibadah kaum Cina yang berusia hampir 100 tahun di Kampung Pelapi tahun ini kembali diraikan dalam suasana yang meriah, semalam.

Kampung Pelapi, sebuah perkampungan Cina yang masih mengekalkan corak kehidupan dan kebudayaan masa lampaunya telah dibanjiri sekitar 1,500 orang.

Menurut ahli jawatankuasa penganjuran Liew Teck Lain berkata, keramaian disertai penduduk dari Miri, Baram dan Bintulu serta penduduk setempat Bekenu dan Batu Niah.

Liew berkata, pada tahun ini, pihaknya telah menerima sebanyak 220 batang gaharu untuk dibakar sepanjang berlangsungnya sambutan ini sekali gus merupakan antara daya tarikan buat orang ramai yang berkunjung ke sini.

antara aktiviti di sambutan itu ialah persembahan tarian singa dan mempamerkan beberapa dewa serta menyembah dewa-dewa terbabit.

“Dua hari sebelum sambutan, penduduk kampung telah melakukan pembersihan di persekitaran rumah ibadah secara bergotong-royong.

“Selain pembersihan, kita juga sediakan masakan kampung untuk santapan pengunjung bagi majlis ini nanti,” katanya.

Ujarnya lagi, Kerajaan Sarawak dan wakil-wakil rakyat kawasan juga turut bersama menyumbang ke arah pembangunan dan pembesaran rumah ibadah ini, .

Pembesar kaum Cina yang hadir ialah Penghulu Choo Chong Yii (Bekenu), Penghulu Pui Kuan Phen (Batu Niah) serta kapitan-kapitan Cina dan para ahli persatuan-persatuan Cina Miri dan Sibuti.

Oleh Adum Liu

See author's posts


PSKPP johan Piala KPD Mukah

TAHNIAH JUGA… Royston Valentine kelihatan menyampaikan hadiah Naib Johan kepada PDRM A.

SATU gol  dari Azila Zat pada babak pertama sudah cukup untuk menobatkan PSKPP sebagai juara Piala Ketua Polis Daerah (KPD) Mukah yang berakhir petang Ahad lalu.

Kemenangan tipis 1-0 ke atas PDRM A pada perlawanan akhir yang diadakan di Stadium Mukah itu telah menyerlahkan lagi status mereka sebagai antara pasukan elit bola sepak tempatan.

Merupakan pasukan terbaik kejohanan, pasukan dari Pejabat Pendidikan Daerah Mukah ini   membawa pulang wang tunai RM1,500, piala KPD Mukah, piala iringan dan medal.

Sementara pasukan tuan rumah (PDRM A) yang juga tewas  kepada pasukan yang sama pada perlawanan pembukaan minggu lalu, terpaksa berpuas hati dengan hadiah naib juara RM700, piala dan medal.

Manakala, tempat ketiga Pasukan Medik setelah menewaskan Landas, 3-0, pada perlawanan penentuan tempat ketiga dan empat, sebelum itu.

Dengan kemenangan itu, pasukan tersebut masing-masing menerima  RM500,  RM300 dan medal dari kejohanan yang bermula semenjak 19 Mac berkenaan.

Pentandingan yang merupakan salah sebuah liga utama di kawasan ini itu, juga menawarkan anugerah Penjaring Terbanyak yang dimenangi oleh  Ahmad Nazim Basiri (Pasukan Medik) dengan enam gol, Pemain terbaik jatuh kepada Rafiq Malik ( PSKPP) dan pasukan Landas (fair play).

Hadiah kepada pemang telah disampaikan oleh Ahli Dewan Undangan Negeri(ADUN) Tellian, Royston Valentine yang turut mengumumkan geran RM10, 000 kepada Jawatankuasa Penganjur Piala KPD Mukah.

Juga hadir pada perlawanan yang cukup menghiburkan itu ialah Pemangku Residen Bahagian Mukah, Shafrie Saili, Ketua Polis Daerah Mukah, Deputi Superintenden Polis (DSP) Muhamad Rizal Alias,  Pemangku Pegawai Daerah Mukah, Peleadzman Ahip, Pengerusi Penganjur Kejohanan merangkap Presiden Persatuan Bola Sepak Bahagian Mukah (MuFA)  Asisten Superintenden Polis (ASP)  Khairul Annuar Adeni dan ketua-ketua jabatan yang lain.

Kejohanan bersempena dengan Sambutan Hari Polis Ke-215  ini adalah  anjuran Ibu Pejabat Polis Daerah Mukah( IPD Mukah)  dengan kerjasama Pertubuhan Belia  Mukah.

Oleh HENRY B SIYU

See author's posts


Czech akhiri impian Belanda

SEPULUH pemain Belanda menyaksikan impian Euro 2020 mereka berakhir dengan gol daripada Tomas Holes dan Patrik Schick memberikan Republik Czech kemenangan 2-0 di Budapest semalam.

Kekalahan di ibu negara Hungary muncul awal dalam separuh kedua yang tidak memihak kepada pasukan Frank de Boer.

Donyell Malen dinafikan oleh Tomas Vaclik setelah berjaya melepaskan diri dan mendapati dirinya hanya perlu nenewaskan penjaga gawang Czech dan kemudian pemain tengah Belanda, Matthijs de Ligt dibuang padang selepas tinjauan VAR kerana sengaja menampan  bola dengan tangan.

Holes membuka jaringan pada minit ke-68 dan pemain tengah Slavia Prague yang berusia 28 tahun kemudian mencipta gol kedua dengan perlawanan berbaki 10 minit, menerkam bola dan meluru masuk untuk melakukan hantaran kepada Schick.

Itu merupakan gol keempat Schick dalam Euro 2020 setakat ini dan Republik Czech, yang berada di kedudukan ke-40 dunia, kini melangkah ke suku akhir dan akan menentang Denmark di Baku, Ahad depan, 4 Julai.

“Kami mungkin bukan bintang besar seperti Belanda tetapi kami menunjukkan semangat berpasukan yang hebat dan itulah yang membuat perbezaan,” kata Schick.

Denmark memperoleh tempat mereka dalam suku akhir dengan kemenangan selesa 4-0 ke atas Wales di Amsterdam pada Ahad sebelum Itali menyertai mereka dengan mengalahkan Austria 2-1 selepas masa tambahan di Wembley.

Sementara itu, inkues akan dimulakan di Belanda dengan penampilan pertama mereka dalam kejohanan besar sejak Piala Dunia 2014 berakhir dengan kekecewaan setelah beberapa persembahan yang memberansangkan dalam peingkat kumpulan.

Dengan pemenang Euro 1988 pulang, De Ligt memikul tanggungjawab berikutan kad merah yang dikenakan ke atas beliau.

“Saat ini mengubah permainan dan saya merasa bertanggungjawab. Saya melihat bagaimana mereka berjuang dan saya bangga dengannya. Tetapi saya berasa tidak senang dengan kejadian itu,” kata De Ligt kepada penyiar awam Belanda NOS.

Sementara itu, persiapan berterusan menjelang pertemuan pusingan kedua Rabu ini antara England dan musuh lama Jerman di London.

England akan mencari kemenangan pertama mereka ke atas Jerman dalam pertandingan kalah mati kejohanan utama sejak final Piala Dunia 1966, sesuatu yang cuba diketepikan oleh pengurus mereka Gareth Southgate semalam.

“Saya tidak perlu mengungkapnya. Sejarah tidak relevan bagi mereka,” katanya mengenai pemainnya. – AFP

See author's posts


Penduduk Klauh Dau sekat kemasukan orang luar

SRI AMAN: Penduduk Klauh Dau di sini nampaknya tidak bersendirian dalam usaha menyekat penularan pandemik Covid-19 dengan bertindak mendirikan papan tanda peringatan berkaitan perkara itu berdekatan rumah panjang mereka sebelum ini.

Ini kerana tindakan mendirikan papan tanda peringatan Covid-19 juga turut dilakukan oleh penduduk Rumah Panjang Klauh Tinting Kendawang yang mahu pergerakan keluar dan masuk orang luar ke penempatan mereka dihadkan buat masa sekarang.

“Apabila terdengar munculnya tujuh kes positif Covid-19 di Sri Aman pada minggu lepas saya dan penghuni rumah panjang telah mengadakan satu perbincangan khas untuk memutuskan langkah bagi menghadapi penularan pandemik itu.

“Salah satu langkah yang diambil adalah mendirikan papan tanda peringatan di sini. Orang luar tidak dibenarkan masuk sesuka hati ke rumah panjang jika mereka tidak mempunyai urusan penting untuk dilakukan di sini,” kata Tuai Rumah, Unggie Gumeh.

Beliau berkata tindakan menghadkan pergerakan keluar masuk orang luar ke Rumah Panjang Klauh Tinting Kendawang adalah amat penting untuk mengurangkan risiko penularan pandemik berbahaya itu.

Malah penghuni rumah panjangnya kata Unggie juga telah diberi penerangan mengenai perkara ini dan diingatkan agar sentiasa berwaspada dalam melakukan ‘kontak’ terhadap orang luar di sini kelak.

“Penghuni rumah panjang kami akan tetap mengikuti prosedur operasi standard (SOP) seperti yang ditetapkan dalam Perintah Kawalan Pergerakan Bersyarat (PKPB) pada masa sekarang.

“Kami juga mengesyorkan rumah-rumah panjang di Sri Aman agar melakukan tindakan yang sama demi menghadkan kemasukan orang luar yang mungkin boleh membawa virus itu secara tidak sengaja bersama diri sendiri kelak,” katanya.

Oleh VALENTINE NGUMBANG

See author's posts


PKP dikuat kuasa jika kes meningkat mendadak

PUTRAJAYA: Pelaksanaan Perintah Kawalan Pergerakan (PKP) atau PKP Bersyarat (PKPB) mungkin akan dikuatkuasakan semula sekiranya kes positif Ccovid-19 dalam penularan tempatan meningkat secara mendadak.

Ketua Pengarah Kesihatan Datuk Dr Noor Hisham Abdullah berkata, kerajaan tiada pilihan melainkan menguatkuasakan semula PKP seperti yang dilakukan pada awal penularan wabak berkenaan bagi memastikan rantaian wabak Covid-19 dapat diputuskan di dalam komuniti.

“Kalau jangkitan menular dalam komuniti dan tidak terkawal, kita akan bermasalah dan mungkin akan kembali ke PKP atau PKPB.

“Dalam tempoh dua minggu ini, jika ada peningkatan kes secara mendadak dan wujudnya kluster baharu, tindakan akan kita ambil,” katanya dalam Sesi Libat Urus Bersama Media di sini semalam.

Dr Noor Hisham berkata, ketidakpatuhan rakyat terhadap Prosedur Operasi Standard (SOP) antara faktor yang menyebabkan jangkitan Covid-19 dalam komuniti meningkat sejak akhir-akhir ini.

Beliau berkata, semasa pelaksanaan PKP kepatuhan rakyat terhadap SOP adalah tinggi dan pada masa itu, jumlah kes yag positif juga adalah tinggi, namun kealpaan rakyat sekarang ini dalam tempoh PKPP adalah mungkin kerana jumlah kes harian adalah rendah.

“Kena sentiasa ingatkan rakyat Malaysia supaya patuh pada SOP kerana jika tidak patuh kepada SOP dan kes merebak dalam komuniti, kita terpaksa balik kepada PKP.

“Semua rakyat kena duduk rumah supaya KKM (Kementerian Kesihatan) dapat menjalankan aktiviti lapangan untuk kawal penularan,” katanya.

Diminta mengulas berkenaan perhimpunan penyokong Datuk Seri Najib Tun Razak di perkarangan Kompleks Mahkamah Kuala Lumpur, Selasa lepas, Dr Noor Hisham berkata KKM akan memantau sekiranya ada kes positif di kalangan mereka yang hadir.

“Untuk semalam, dah tak boleh buat apa sebab dah berlaku tetapi tindakan kita dalam dua minggu ini ialah memantau sekiranya ada kes positif namun kita harap kes tidak meningkat terutamanya dari Kuala Lumpur.

“Kalau kes meningkat, baru ambil tindakan seperti ada satu kes positif, KKM akan memulakan aktiviti kesihatan awam,” katanya.

Beliau turut meluahkan kekecewaan terhadap perhimpunan Selasa lepas yang secara terang tidak mematuhi SOP jarakan sosial dan pemakaian pelitup muka.

Dalam masa yang sama, ketika mengulas kemungkinan berlakunya gelombang ketiga, beliau berkata ia akan menyebabkan pasukannya terpaksa bekerja keras lagi.

“Tujuh bulan kami bekerja keras untuk memastikan dan mengelakkan penularan ini, kalau ini berlaku (gelombang ketiga), kita mungkin akan bekerja keras selama empat bulan lagi. Seramai 250,000 pasukan petugas kesihatan mungkin akan kembali bekerja selama 20 jam sehari sekiranya kes kembali mendadak,” katanya.

Sementara itu, beliau turut mengingatkan masyarakat untuk patuh SOP Aidiladha semasa menyambut perayaan itu Jumaat ini.

“Semasa Hari Raya Aidilfitri lepas, kita kawal sempadan dan kita harap masa Hari Raya Aidiladha ini tiada peningkatan kes secara mendadak,” katanya. – Bernama

See author's posts


Emart Baby & Kids Fair kini kembali

KUCHING: Pusat membeli-belah Emart kini mengadakan Pameran Bayi dan Kanak-kanak bagi kesemua cawangan pasaraya berkenaan antaranya Emart Tudan, Emart Riam, Emart Tabuan Jaya, Emart Matang dan Emart Batu Kawa.Pameran Bayi dan Kanak-kanak ini bakal berlansung pada 1 November depan akan membawakan sehingga 27 jenama barangan produk terdiri daripada susu bayi, lampin pakai buang, peralatan mandian bayi dan mainan.Potongan harga istimewa akan diberikan kepada ahli Emart dan hadiah adalah terhad.Baucar tunai RM5 ringgit akan diberikan kepada semua ahli Emart dengan pembelian RM150 ke atas bagi produk bayi terpilih. Pembeli boleh menggunakan baucer tunai percuma untuk mendapatkan lebih banyak produk bayi di Pameran Bayi dan Kanak-kanak Emart. Penjimatan berganda dengan lebih penggunaan baucer bagi produk bayi yang ditawarkan.

Aktiviti dan Pertandingan

Emart turut menganjurkan pertandingan fotografi “Little Shoppers” yang boleh disertai oleh bayi seawal usia 0 hingga 30 bulan. Untuk ini, Emart menawarkan RM500 dari setiap kedai yang mewakili penyertaan ini.

Untuk mengambil bahagian, belanja RM30 ringgit dan ke atas di Pameran ini, ambil gambar bayi anda bersama produk yang dibeli seterusnya muatnaik gambar bayi anda ke laman Facebook Emart Malaysia untuk melengkapkan penyertaan. Gambar dengan icon “cinta” terbanyak akan dipilih sebagai pemenang.

Untuk memeriahkan suasana, penampilan khas badut akan dibawa bersama-sama dalam aktiviti yang bakal turut serta memberikan makanan ringan dan belon untuk peserta kanak-kanak yang hadir. Jadual aktiviti adalah seperti berikut :

Cawangan Emart Miri

-Temui Si Badut24 Okt, 25 Okt, 31 Okt & 1 Nov 2020 (4 petang 5 petang) di Emart Riam24 Okt, 25 Okt, 31 Okt & 1 Nov 2020 (1pm 2pm) di Emart Tudan

Cawangan Emart Kuching

-Pemberian Popcorn Percuma24 Okt & 31 Okt 2020 (1pm 5pm) di Emart Tabuan Jaya 25 Okt & 01 Nov 2020 (1pm 5pm) di Emart Batu Kawa

-Pemberian Percuma Gula-gula24 Oct & 31 Oct 2020 (1pm 5pm) di Emart Tabuan Jaya.

-Temui Si Badut24 Okt, 25 Okt, 31 Oct & 1 Nov 2020 (103m 11am) di Emart Tabuan Jaya 24 Okt, 25 Oct, 31 Oct & 1 Nov 2020 (1pm 2pm) di Emart Matang24 Okt, 25 Oct, 31 Oct & 1 Nov 2020 (4 petang 5 petang) di Emart Batu Kawa

Lebih banyak keriangan untuk dikongsi, layari laman Facebook Malaysia http://www.facebook.com/EmartMY/.

See author's posts


Gempa Bumi: Bank Dunia bantu Turkiye $1.78 bilion

WASHINGTON: Bank Dunia mengumumkan Khamis $1.78 bilion bantuan kepada Turki untuk membantu usaha bantuan dan pemulihan selepas gempa bumi besar melanda negara itu dan negara jiran Syria, meragut lebih 20,000 nyawa.

Gempa bumi berukuran 7.8 magnitud itu melanda ketika orang ramai tidur awal Isnin, dengan pegawai Turki berkata bahawa lebih 70,000 orang telah cedera di seluruh 10 wilayah tenggara yang paling teruk dilanda bencana itu.

“Kami menyediakan bantuan segera dan menyediakan penilaian pantas mengenai keperluan mendesak dan besar-besaran di lapangan,” kata Presiden Bank Dunia David Malpass dalam satu kenyataan.

“Ini akan mengenal pasti kawasan keutamaan untuk pemulihan dan pembinaan semula negara sambil kami menyediakan operasi untuk menyokong keperluan tersebut,” tambahnya.

Bantuan segera sebanyak $780 juta akan ditawarkan melalui Komponen Respons Kecemasan Kontinjen daripada dua projek sedia ada di Turki, kata bank itu.

“Bantuan itu akan digunakan untuk membina semula infrastruktur asas di peringkat perbandaran,” tambah pemberi pinjaman pembangunan yang berpangkalan di Washington itu.

Sementara itu, tambahan $1 bilion dalam operasi sedang disediakan untuk menyokong orang yang terjejas di tengah-tengah pemulihan dan pembinaan semula daripada malapetaka itu, tambah bank itu.

Keperluan negara adalah “besar dan menjangkau seluruh rangkaian daripada bantuan kepada pembinaan semula,” kata Humberto Lopez, Pengarah Negara Bank Dunia untuk Turki. – AFP

See author's posts


Atok

Oleh Abg Zainoren Jess

HARI itu aku melangkah terus pada garisan sempit di laluan sibuk dengan kenderaan bergetaran di aspal, di garisan zebra, di garisan api kuning, hijau dan merah. Sedang kepala-kepala kebingungan cuba menerjah laluan seberang, sedang ku perhatikan di sekitarku, kereta, motor menghalang langkah longlai si tua, yang tersimpuh di tepi laluan sempit itu sambil tangan diangkat melambai minta bantuan dan minta laluan untuk ke seberang jalan…….. gagal, beberapa kali cuba bangkit, masih juga gagal.

Di kejauhan tampak padaku, wajah berkedut si pria yang bimbang cuba berlari keanak-anakan menghampiri si tua yang tersimpuh di tepi laluan sibuk itu. Tangan dibuka dan diangkat cuba menghentikan gerakan laluan kenderaan, tanpa memikirkan keselamatan diri. Begitu beraninya anak muda ini cuba melerai kesibukan laluan kenderaan hanya dengan teriakan meminta belas ihsan kenderaan yang lalu.

“Tolong bagi laluan….! tolong bagi laluan!!……” teriaknya ke arah kenderaan yang lalu lalang, sambil mengangkat Pak Tua yang tersimpuh di tepi jalan tadi. Membantunya untuk berdiri.

Dalam keriuhan dan kerisauan yang mencengkam, cuaca tiba-tiba berubah gelap. Wajah awan yang tadinya begitu ceria kini berubah seolah-olah menangisi si tua dengan bunyi guruh mengiringi. Aku terkedu seketika melihat suasana ini, suasana yang penuh dengan emosi, penuh kebencian, geram dan marah. Rintih-rintik hujan terus membasahi aspal, sedang si tua menggigil kedinginan dicurahi air hujan siang itu. Aku hanya mampu melihat dari kejauhan, kerana aku bukan siapa-siapa, dan aku hanya mampu berdoa.

“Ya Allah, selamatkanlah Pak Tua ini dari kesibukan jalan ini,” doaku di dalam hati sambil ku tadah dua tangan kerdil ini untuk mendoakan juga untuk semua yang berada di sekelilingku yang sedang berdepan dengan cuaca yang amat membimbangkan.

Tika kemelut jiwaku melayang memerhati sekitar yang tampak kian kejam tanpa belas, aku melangkah pergi dalam kebasahan hujan yang kian lebat membasahi bumi. Aku berlari anak menyeberangi jalan aspal itu sedang dari kejauhan ku lihat pak tua tadinya longlai di tengah lautan kenderaan yang melintas lalu, dengan memaksa diri tampak cergas berjalan dalam hujan lebat yang kian mengganas dengan tiupan angin kencang sehingga membuat pokok-pokok di tepi jalan itu turut bergoyang dan menari mengikut irama bayu yang kian menderas. Syukur anak muda itu dapat menemani dan membawanya melangkah ke seberang jalan. Langkah seribuku di bawah curahan hujan yang kian deras, memaksa aku untuk berhati-hati di laluan kenderaan yang lalu lalang dan banyak pada waktu itu. Suasana terus membingungkan setelah terlihat mereka yang berpayung , terpaksa berpusing-pusing kerana tiupan angin kencang, yang menyebabkan payung mereka sukar untuk dibuka dan untuk melindungi mereka dari kehujanan itu. Bunyi hon kenderaan turut mengiringi suasana hiruk pikuk di sepanjang jalan itu, walaupun laluan itu hanya selebar dua lorong. Untung juga apabila bangunan di pusat bandar ini hanya berdekatan dan memudahkan orang ramai untuk berteduh dari hujan.

Pak Tua yang dari tadi kulihat kedinginan dan tampak sekali bibirnya terketar-ketar akhirnya berjaya juga menyeberangi jalan yang sibuk dengan kenderaan itu dibimbing oleh anak muda yang baik hati itu. Kasihan, Pak Tua itu yang berusia dalam lingkungan 70an itu, melihat kiri kanan sambil mencari tempat berteduh di celah-celah bangunan mencakar langit itu, sambil tangannya tidak terlepas dari memegang beg plastik besar yang mungkin mengandungi pakaiannya. Pak Tua ini, aku lihat seperti seorang gelandangan di pusat bandar ini, melihat kepada keadaannya dengan berpakaian lusuh dan janggut serta rambut yang tidak terurus. Persoalan yang timbul dalam benak fikiran ku, apakah orang tua ini tidak berkeluarga sehingga hidup merayap di bandar seperti ini. Dugaanku amat tepat bahawa orang tua ini memang seorang gelandangan yang menurutnya, telah tinggal di kota itu sejak setahun lalu.

“Pak Cik asal dari mana?” tanya ku setelah ku hampiri orang tua itu.

“Pak Cik berasal dari Miri nak,”

“Kenapa Pak Cik berada di sini, apa kerja pak cik?” tanyaku lagi ingin mengetahui lebih lanjut ceritanya.

“Pak Cik mencari anak pak cik yang dikatakan orang berada dan bekerja di sini. Di Miri pak cik hidup sendirian setelah kematian isteri dua tahun lalu,” cerita orang tua itu lagi.

“Apa nama pak cik?” tanyaku lagi sambil membelek-belek beg plastik yang dibawa nya.

“Manaf…” jelasnya pendek.

“Umur pak cik berapa?”

“75 tahun…”

“Pak cik dah makan?” tanyaku lagi kerana niatku untuk membawanya pergi ke kedai makan yang terletak di tepi bangunan mencakar langit.

“Belum nak, sejak semalam belum makan lagi,” jelas Pak Manaf lagi.

“Jom ikut saya pak cik, kita makan di kedai tu,” ajakanku pada mulanya diragui oleh Pak Manaf, maklumlah bersama orang yang tidak dikenali. Dia bimbang juga.

“Marilah pak cik, saya juga dah lapar ni,” ajakku lagi sambil mengangkat pak Manaf dari kedudukannya.

Pak Manaf yang melangkah perlahan dan terketar-ketar kerana kedinginan ini, akhirnya setuju bersamaku untuk makan di kedai makan sebelah bangunan mencakar langit itu. Di kedai itu, kami sama-sama memesan nasi campur dan pastinya kopi panas sesuai dengan kedinginan cuaca waktu itu. Sambil menikmati makanan itu, kami berbual panjang. Pak Cik Manaf ternyata nampak kelaparan. Dari semalam hanya minum air kotak sahaja tanpa menjamah sedikitpun nasi, mungkin kerana ketiadaan duit untuk membeli makanannya.

“Kasihan pak cik ni,” terkedu rasa hatiku setelah melihat Pak Cik Manaf nampak gelojoh menikmati makanannya, memang ternyata dia kelaparan.

Dengan baju T nya yang lusuh dan berseluar panjang yang koyak di sana sini, membuat aku terfikir, bagaimana keadaanku nanti setelah tua, tanpa anak-anak yang menjaga. Mungkinkah aku akan turut menjadi gelandangan seperti Pak Manaf ini. Alam yang penuh dengan pancaroba ini, ternyata merupakan ruang ujian untuk setiap insan yang bernyawa dalam berdepan dengan kehidupan yang sementara ini. Menginsafi akan keadaan ini, aku merasakan sebagai seorang insan, aku juga bertanggungjawab dalam membantu sesama insan walaupun bukan darah dagingku sendiri. Aku sadar bahawa Allah telah mengirimkan Pak Manaf kepadaku semata-mata untuk menguji diriku apakah aku bersedia untuk menggalas tanggungjawab ku terhadap sesama insan seperti Pak Manaf ini.

Di luar angin masih bertiup kencang, pokok-pokok hiasan turut terus menari mengikut alunan dan irama bayu yang bertiup tanpa henti. Rintik-rintik hujan tebal masih terus turun membasahi bumi tanpa henti membuat air terus bertakung di atas jalanan yang menyebabkan jalan dalam keadaan licin. Bagi kereta yang tayarnya tidak berbunga pasti pemandunya akan terus berhati-hati di atas jalan tersebut kerana bimbang akan tergelincir di jalan itu, yang boleh mengakibatkan kecelakaan di jalan.

Kedai makan kecil dicelah-celah bangunan mencakar langit ini terus menjadi tumpuan orang ramai. Ada yang datang untuk makan tengah hari, ada yang datang untuk minum-minum sahaja semata-mata untuk mengelakkan diri dari kehujanan di luar. Walau apapun keadaan ketika ini aku bertekad untuk terus membantu Pak Manaf sambil kulihat mata tua itu terus bergenangan dan kebasahan mungkinkah setelah ditimpa hujan lebat di luar tadi.

“Anak Pak Manaf kerja di mana?” tanyaku sambil menyuap nasi ke mulutku.

“Entahlah Pak Cik pun tak tahu, cuma yang pak cik tahu dia bekerja di sini sejak 5 tahun lalu, kalau tak silap pak cik,” cerita orang tua itu lagi., sambil terus melahap makanannya kemudian sekali-sekala mencapai gelas kopinya untuk minum seteguk dua.

Terlihat padaku Pak Manaf masih terus fokus kepada makanannya membuat aku rasa bersalah pula kerana mengganggunya sedang makan.

“Ah biarkan dulu orang tua ini makan….” kata hatiku sambil aku sendiri meneruskan makanku kerana dah terlalu lapar sejak tadi.

Melihat keadaan Pak Manaf ini, aku tidak berani untuk terus mengganggunya, ku biarkan sahaja Pak Manaf meratah makanannya, biarlah dia terus dapat mengisi perutnya yang sedang kelaparan sejak semalam itu, dengan tenang tanpa gangguan.

“Nak tambah nasi lagi Pak Manaf?” tanyaku setelah ku lihat pinggan Pak Manaf hampir kosong.

“Alhamdullillah cukuplah, terima kasih nak,” balas Pak Manaf sambil menghabiskan sisa-sia makanan dalam pinggannya.

Aku juga dah menghabiskan sisa makananku serentak dengan Pak Manaf. Bersendawa dan terbatuk sikit terkeluar dari mulut Pak Manaf. Terasa lega aku melihat Pak Manaf kini nampak bertenaga sikit dibanding sebelum ini.

“Pak Cik minta diri dulu nak. Terima kasih banyak-banyak,” pak Manaf cuba bangkit dari tempat duduknya untuk beredar meninggalkan aku disitu.

“Eh, tunggu dulu Pak Cik. Pak Cik nak ke mana ni?” Aku cuba menghalang Pak Manaf pergi sambil bertanya.

Pak Manaf terdiam seketika sambil memandangku dengan penuh rasa serba salah.

“Pak Cik nak ke sebelah sana nak. Mencari tempat tidur,” jelasnya sambil menuding jarinya ke arah bangunan mencakar langit di seberang jalan itu.

Hujan lebat masih juga turun membasahi bumi sekitar kawasan itu yang menyebabkan ramai orang tersadai ditepi-tepi bangunan tinggi itu sambil menunggu hujan teduh. Tiupan angin kencang semakin membimbangkan orang ramai sekitar kawasan itu yang masing-masing cuba mengelak diri dari kehujanan yang berterusan itu sejak lebih satu jam yang lalu. Aku antara orang ramai yang berada di situ bersama Pak Manaf.

“Pak Cik nanti ikut saya pulang ke rumah,” ajakku sambil memegang tangannya yang masih terketar-ketar kedinginan kerana kebasahan tadi.

“Tak payahlah Nak, nanti menyusahkan orang di rumah sahaja,” katanya dengan penuh santun.

“Tiada siapa di rumah ketika ini Pak Cik, kecuali ibu saya yang dah lanjut usia dan adik perempuan saya sahaja,” kataku menjelaskan keadaan di rumah ku ketika ini.

“Anak belum ada keluarga sendiri?” tanya Pak Hanafi kepada ku sambil aku menggeleng-geleng kepala.

“Belum lagi Pak Cik, saya masih bujang. Adik perempuan saya juga masih belum berkahwin,” kataku selamba.

“Ayahmu….?” aku terdiam sejenak ketika itu sambil ku bayang wajah bengis ayah yang sering menakutkan aku dahulu.

“Ayah dah tiada Pak Cik, lama dah pergi meninggalkan kami,” jelasku lagi dengan sayu. “Ayah pergi kerana kemalangan di jalan raya setelah dilanggar lari. Waktu itu ayah keluar meninggalkan rumah setelah bertengkar dengan ibu. Dia marah dan terus keluar dengan motosikalnya.” Ceritaku meneruskan perbualan kami.

“Pak Cik juga bermasalah dengan anak pak cik sekitar lebih dua puluh tahun lalu sehingga dia melarikan diri meninggalkan rumah setelah kami bertengkar, kerana pak cik cuba menghalangnya pergi ke Kuala Lumpur untuk bekerja,” cerita Pak Manaf lagi sambil menceritakan bagaimana dia memarahi anaknya itu dengan menghambatnya dengan kayu sehingga luka pada tangannya.

“Sehari selepas kejadian itu, pak cik terkejut kerana mendapati anak pak cik tiada di dalam biliknya dan menemui sepucuk surat yang ditinggalkan oleh anak pak cik yang memberitahu bahawa dia terus bertekad untuk pergi ke kuala lumpur bekerja dan akan pergi bersama kawan-kawannya yang turut sama menghadiri temu duga beberapa hari sebelum itu.”

Menurut Pak Manaf, dia menghalang anaknya pergi kerana bimbang akan kesihatan ibunya kian hari kian memburuk.

“Takut tiada orang yang akan membantu menjaga isteri pak cik nanti kalau keadaannya terus membimbangkan pak cik nanti,” jelas Pak Manaf lagi.

Kerana itu Pak Manaf melarang keras anaknya pergi meninggalkan kampung. Menurut Pak Manaf rezeki di kampung ini masih banyak tidak diterokai oleh anak-anak muda.

“Apa yang paling pak cik sedih ketika isteri pak cik meninggal, anak pak cik sukar dihubungi, malah pak cik cuba bertanya dengan kawan-kawannya di kampung juga tidak dapat membantu Pak Cik kerana mereka juga tidak tahu bagaimana untuk mencari anak pak cik itu,” cerita Pak Manaf lagi dengan nada sayu apabila teringat waktu kematian isterinya tanpa dihadiri oleh anaknya.

“Sudahlah Pak Cik, kita balik ke rumah dulu. Pak Cik nanti tidur dirumah ya,” ajakku lagi pada Pak Manaf.

Aku hairan dalam usia 21 tahun ini, aku mudah bersimpati dengan orang tua seperti Pak Manaf ini. Mungkin kerana aku terlalu rapat dengan ibu dan ibu juga sering mengingatkan aku supaya sentiasa bersikap baik dan menghormati orang yang lebih tua dari kita. Jangan mudah pandang rendah kepada orang lain yang kita lihat seperti rendah kedudukannya daripada kita.

“Jaga baik tingkah laku di hadapan orang tua. Sentiasa hormati orang lain dan bila berbicara jangan sekali-kali sakiti hati orang yang mendengarkan bicara mu,” ini antara pesanan ibuku yang sentiasa terngiang-ngiang di kepalaku setiap kali aku melihat orang tua seperti Pak Manaf ini.

Ibuku yang selama ketiadaan ayah sering menjadi tempat aku meluahkan perasaan sedih atau gembira. Sewaktu ayahku masih hidup, aku begitu sukar untuk bercakap dengan ayah kerana sikapnya terlalu bengis terhadap aku dan adikku, malah sering memukul ibu sekiranya permintaannya tidak ditunaikan oleh ibu. Ibu sering menjadi mangsa deraan ayah., termasuk juga aku dan adikku tidak pernah terlepas dari di rotan sekiranya dia tidak berpuas hati dengan aku dan adikku yang sering melawan kehendaknya untuk mempertahankan ibu kami. Ayahku seorang kaki pukul, namun kasih sayangku terhadap ayah tidak pernah berubah, kerana aku sering berfikir, tanpa ayah, tidak mungkin aku berada di dunia ini.

Hujan lebat masih juga turun di sekitar kawasan tempat aku dan Pak Manaf duduk tadi, namun oleh kerana keretaku berada di parkir yang berhampiran, aku cuba membawa Pak Manaf menghampiri keretaku itu untuk terus membawanya pulang. Alhamdullillah, walaupun kebasahan, kami dapat juga memasuki ke dalam kereta ku yang sedang berada di parkir itu.

“Ya Allah mengapa kebasahan macam ni Azman,?” ibuku terus menerpa ke arahku sambil membawa tuala yang memang tersidai berdekatannya.

“Siapa orang tua ini, Azman?” tanya ibuku lagi.

“Ibu tolong bawakan satu lagi kain tuala, serta baju dan kain pelikat untuk pak cik ni. Dia seperti hendak demam ni ibu,? Beritahuku kepada ibu.

“Pergi mandi dahulu Man, nanti ibu sediakan,” kata ibuku sambil beredar ke bilik untuk mendapatkan semua barangan yang aku minta tadi.

“Ton, tolong masakkan air,” suara ibuku mengarah adikku, Zaiton ke dapur untuk memasak air. Ku lihat adikku bergegas ke dapur untuk memasak air.

“Bang, bawa segera pak cik ke bilik mandi tu,” kata adikku ketika melihat aku masih terkial-kial mengangkat Pak Manaf berdiri untuk menuju ke bilik mandi.. Mujur juga di bilik mandi itu dah tersedia mandian air panas yang sememangnya berada di situ sejak rumah ini siap dahulu. Dapat juga Pak Manaf merasai mandian air panas nanti setelah kedinginan terkena hujan tadi.

“Pak Cik mandi dahulu. Air panas ni pak cik,” kataku sambil ku rasai kepanasan air mandian itu yang panasnya sederhana dan sesuai untuk mandi.

Pak Manaf ku tinggalkan seketika dia masih mandi sementara aku sendiri yang masih dalam kedinginan setelah kehujanan tadi pergi mencapai tuala yang tersidai berhampiran bilik mandi itu sambil mengelap tubuhku yang kebasahan sebelum aku pergi mandi selepas Pak Manaf nanti. Petang itu selepas mandi sambil menikmati kopi o panas yang disediakan oleh ibu. Kami duduk bersantai diruang tamu rumah kami. Sambil berbual-bual dan menceritakan kisah hidup masing-masing, maklumlah sedang berbual dengan orang yang baharu dikenali. Ibu yang paling banyak bertanya kepada Pak Manaf akan kisah hidupnya. Cerita bagaimana anaknya pergi meninggalkan kampung untuk bekerja di Kuala Lumpur sehingga waktu kematian ibunya pun anaknya tidak dapat dihubungi dua tahun yang lalu. Sudah hampir 30 tahun anaknya pergi meninggalkan kampung, tanpa berita sehingga hari ini, kerana itu sejak kematian isterinya, Pak Manaf telah bertekad untuk pergi ke Kuala Lumpur mencari anaknya. Satu keadaan bagi kebanyakan orang mustahil untuk dapat bertemu dengan anaknya sehingga menyebabkan Pak Manaf terpaksa menjadi gelandangan setelah lebih setahun berada di Kuala Lumpur, kerana kehabisan duit simpanannya.

Ibuku, orang yang suka bercerita sambil mengingatkan kisah lampaunya sentiasa bercakap baik tentang ayah, walaupun pada hakikatnya dia tidak mendapat layanan begitu baik dari ayah semasa hidupnya. Ibuku seorang yang berhati waja, sentiasa berfikiran baik untuk sesiapa sahaja yang menyakitinya, yang kadang-kadang membuat aku rasa tidak gemar dengan sikap ibu seperti itu. Namun hakikat sebaliknya ibu sedang mengajar aku dan adik agar sentiasa bersikap baik terhadap orang lain walaupun orang itu sering menyakiti diri kita.

Sambil membuka lembaran album lama untuk ditunjukkan kepada Pak Manaf, ibuku memperkenalkan wajah-wajah yang terpapar di foto-foto lama itu.

Tiba-tiba ku lihat, Pak Manaf tergamam seketika melihat wajah yang terpampang dalam foto itu bersama dua anak yang masih kecil dan isterinya.

“Ini ayahmukah, Nak,? tanya Pak Manaf. Aku mengangguk

“Ia, itu ayah, Pak Cik,” aku mengiakan pertanyaan Pak Manaf.

“Abd Rahman bin Hanafi,” aku terkejut dengan pernyataan Pak Manaf.

“Ini anak pak cik yang dicari selama ini, ya Allah,”

“Ya Allah, dia pergi dahulu dari ibunya…..” Pak Manaf menitiskan air matanya.

“Ya Allah Atok…….!!!!” serentak aku dan adikku Zaiton berteriak sambil menerpa ke arah atok yang tidak pernah kami kenali selama ini. Ibu kelihatan lemas sambil menitiskan air mata.

See author's posts


Lima Tadika kaum Penan bernilai RM2.75 juta bakal dirasmikan Julai ini

MIRI: Lima Taman Didikan Kanak-kanak (Tadika) Penan bernilai RM2.75 juta di pedalaman Baram sudah siap untuk dirasmikan.

Lima bangunan tadika komuniti Penan tersebut meliputi kawasan Long Leng, Long Kawa, Long Kerangan, Long Jenalong dan Balat Selulong.

Timbalan Menteri Wanita dan Pembangunan Kanak-kanak Datuk Rosey Yunus ketika dihubungi pemberita Utusan Sarawak berkata,  projek tersebut dibiayai oleh Petroliam Nasional Berhad (Petronas) sebagai sebahagian daripada inisiatif tanggungjawab sosial korporat (CSR) untuk komuniti Penan.

“Lima Tadika itu nanti dijangka akan dirasmikan oleh Premier Sarawak Datuk Patinggi Tan Sri Abang Johari Tun Openg, Julai depan.

“Projek tersebut ialah hasil kerjasama CSR Kementerian bersama Petronas dengan kos RM2.75 juta.

“Peruntukan itu bukan sahaja untuk pembinaan prasekolah tetapi juga perolehan peralatan dan perabot, bekalan makanan, elaun dan insurans untuk guru dan pelajar, latihan dan kos operasi lain,” jelasnya.

Tambahnya lagi, Tadika tersebut diambil alih dan ditadbir urus oleh Sedidik Sdn Bhd selaras dengan pengambilalihan SeDidik oleh kementerian pada 27 Julai 2020 lalu.

Bercakap kepada pemberita, Rosey berkata, harapan Kerajaan Sarawak pada 2030 agar semua anak Sarawak mendapat akses kepada pendidikan awal kanak-kanak.

“Pendidikan awal kanak-kanak mampu membina generasi dan modal insan prihatin, berkebolehan dan bertanggungjawab.

“Turut dibincangkan adalah program tambahan bagi kelima-lima Tadika tersebut yang akan merangkumi program literasi untuk ibu bapa, bengkel untuk ibu bapa dan kanak-kanak, program kindergardening dan kelas Tadika tersebut boleh digunakan untuk komuniti mengadakan kelas anyaman dan kraftangan,” ujarnya.

Turut serta dalam perbincangan dan lawatan penyelarasan bagi majlis perasmian Tadika SeDidik Penan di Kawasan Apoh Tutoh Baram (Tadika SeDidik Long Leng), Ahli Dewan Undangan (ADUN) Telang Usan Dennis Ngau, Setiausaha Tetap Kementerian Kebajikan, Wanita dan Pembangunan Keluarga, Noriah Ahmad dan Ketua Bahagian Institusi Pendidikan AwaI Kanak-Kanak (IPAKK) Salina Bujang.

Oleh Adum Liu

LAWATAN KERJA… Datuk Rosey Yunus bersama Dennis Ngau ketika mengadakan lawatan kerja rasmi ke Tadika SeDidik Long Leng.

See author's posts


Suami isteri ditahan terlibat kes dadah

KUCHING: Jabatan Jenayah Narkotik Padawan menangkap sepasang suami isteri kerana penyalahgunaan dadah pada Khamis lalu, 10.00 pagi di Batu 17, Jalan Kuching Serian.

Ketua Polis Padawan, Superintenden Aidil Bolhassan berkata, tangkapan dilakukan setelah polis menerima maklumat daripada orang awam.

Aidil berkata, ujian kencing awal yang dibuat ke atas pasangan tersebut menunjukkan bahawa kedua-dua mereka dikesan positif bagi methamphetamine dan amphetamine.

Pasangan tersebut dtahan bagi siasatan lanjut.

Aidil menggesa orang awam supaya membantu polis melalui pemberian maklumat supaya aktiviti penyalahgunaan dadah boleh dibanteras.

Beliau berkata, hanya menerusi kerjasama ini penyalahgunaan dadah dapat dibanteras.

See author's posts


Malaysia perlu segera perbaharui sistem perlindungan sosial

KUALA LUMPUR: Malaysia perlu segera memperbaharui sistem perlindungan sosialnya bagi memastikan rakyat tidak menghadapi masalah kewangan yang serius pada masa depan, kata Gabenor Bank Negara Malaysia (BNM), Tan Sri Nor Shamsiah Mohd Yunus.

Beliau membuat gesaan itu selepas data terkini Kumpulan Wang Simpanan Pekerja (KWSP) menunjukkan bahawa kira-kira 6.1 juta ahli KWSP mempunyai simpanan persaraan kurang daripada RM10,000 dalam akaun mereka dan dalam kalangan mereka 3.6 juta ahli mempunyai kurang daripada RM1,000.

“Pandemik telah memberi peringatan kepada kita sekali lagi bahawa kita perlu melakukan pembaharuan dalam sistem perlindungan sosial kita dengan segera.

“Ia bukan suatu yang mudah, dan juga tidak boleh berlaku dalam sekelip mata, tetapi ia perlu dimulakan sekarang,” katanya pada sidang media secara maya yang diadakan bersempena dengan pelancaran laporan tahunan 2021 BNM, semalam.

Nor Shamsiah berkata demikian semasa diminta mengulas mengenai kebenaran pengeluaran khas KWSP sebanyak RM10,000 baru-baru ini.

Menurutnya, memandangkan ekonomi sekarang sedang menunjukkan petanda pemulihan, rakyat perlu mula perlahan-lahan membina semula penampan kewangan mereka.

Sementara itu, Timbalan Gabenor Jessica Chew berkata, meskipun bank pusat menyedari bahawa pengeluaran itu akan membantu ramai orang yang sedang bergelut untuk bangkit semula daripada pandemik dan bencana banjir baru-baru ini, namun angka daripada data KWSP itu adalah “sangat membimbangkan”.

Justeru katanya, perlu ada dasar yang boleh bertindak balas bersekadar kepada situasi yang sedang dialami negara sekarang ini.

“Langkah-langkah seperti ini (pengeluaran KWSP) perlu digunakan dengan berhati-hati….sangat berhati-hati, dan hanya dalam situasi yang benar-benar genting,” katanya.

Sementara itu, gabenor berkata nisbah hutang isi rumah berbanding Keluaran Dalam Negara Kasar (KDNK) berada pada 89 peratus, lebih tinggi berbanding negara jiran seperti Singapura (69.7 peratus), Indonesia (17.2 peratus) dan Filipina (9.9 peratus).

“Kami sedang memantau rapat paras hutang tinggi itu,” katanya.

Bagaimanapun, beliau percaya penambahbaikan dalam pasaran dan bantuan bersasar akan menyokong lagi kapasiti melunaskan hutang. – Bernama

See author's posts


Lindungi, pelihara sumber air

RASMI… Datuk Julaihi Narawi meletakkan tangan di podium sambil disaksikan oleh tetamu VIP semasa menghadiri Majlis Perasmian World Water Day 2022 Peringkat Negeri Sarawak di Kuching semalam. • Foto ANDRE OLIVEIRO

KUCHING: Di bawah Strategi pembangunan Pasca Covid-19 (PCDS) 2030 salah satu inisiatifnya adalah dengan melaksanakan grid bekalan air Sarawak yang akan menghubungkan sistem bekalan air dari selatan ke utara.

Menteri Utiliti dan Telekomunikasi, Datuk Julaihi Narawi berkata, sumber air mentah yang dikenal pasti adalah sumber permukaan yang mampu menampung permintaan air yang semakin meningkat sehingga tahun 2070.

“Ia adalah amat penting bagi semua pemegang kepentingan, termasuk rakyat, sektor swasta, pelbagai agensi dan jabatan berkaitan supaya dapat menjalankan peranan masing-masing dalam melindungi dan memulihara sumber air berharga ini.

“Terdapat juga keperluan mendesak untuk melaksanakan pengurusan sumber air bersepadu untuk memastikan kemampanan sumber air negeri ini bukan sahaja untuk generasi ini tetapi juga untuk beberapa generasi yang akan datang,” katanya.

Beliau berkata demikian ketika berucap bersempena dengan Hari Air Sedunia di Hotel Raia dan Pusat Konvensyen di sini, semalam.

Mengulas lanjut, Julaihi berkata Malaysia bertuah kerana dilimpahi dengan sumber air tawar dengan purata tahunan 373 bilion meter padu air hujan.

Bagaimanapun, rakyat perlu sedar bahawa dalam memastikan kelestarian sumber air, peranan setiap individu itu juga amatlah penting.

“Penggunaan air yang tidak terkawal dan pembaziran yang berlaku menyumbang kepada pengurangan rizab air.

“Oleh itu, penggunaan per kapita di kawasan bandar di mana kira-kira separuh daripada penduduk Sarawak tinggal adalah sangat tinggi jika dibandingkan dengan kebanyakan negara maju hanya kira-kira 150 liter per kapita sehari,” ujarnya.

Tambahannya lagi, menurut pertubuhan Kesihatan Sedunia (WHO), akses optimum kepada air membolehkan penggunaan 100 liter setiap orang setiap hari secara purata, dibekalkan secara berterusan melalui berbilang pili dan yang memenuhi semua keperluan penggunaan dan kebersihan.

Cadangan penggunaan air Pertubuhan Bangsa-Bangsa Bersatu (PBB) ialah 165 per liter seorang setiap hari dan inilah sasaran yang ditetapkan dalam pelaksanaan PCDS 2030.

“Adalah menjadi peranan semua pihak dalam memulihara air bagi memastikan kelestarian sumber air adalah amat penting.

“Bagi mengelakkan pembaziran air ini juga, sebanyak RM77.28 juta telah diperuntukkan bagi melaksanakan program mengurangkan Kadar Kehilangan Air Tidak Berhasil (NRW). Berdasarkan rekod semasa NRW, beberapa agensi bekalan air mencecah 40 peratus malah lebih tinggi bagi beberapa kawasan di bawah JBALB.

“Sasaran kita seperti yang dinyatakan dalam PSDS 2030 adalah untuk mengurangkan NRW kepada 25 peratus,” katanya.

Justeru itu, beliau menyeru semua agensi bekalan air perlu mengambil tindakan proaktif untuk mengurus NRW secara holistik dan mengurangkan NRW di kawasan masing-masing.

“Saya menyeru semua pihak yang berkenaan khususnya jabatan,agensi dan pihak swasta yang terlibat secara langsung dalam dalam sumber air untuk bekerjasama dan berganding bahu bagi memastikan pelaksanaan dan pengurusan air, tanah dan sumber berkaitan untuk memaksimumkan kesejahteraan ekonomi dan sosial tanpa menjejaskan kemampanan ekosistem penting ini.

“Ini akan menyokong agenda pembangunan ekonomi negara dan kesejahteraan rakyat bukan sahaja untuk masa kini tetapi untuk generasi akan datang,” katanya lagi.

Oleh JEAKQLEYN YACHO

See author's posts


AgriCOP sangkai di Bengoh, Padawan

OPIS Betanam Betupi Sarawak bedau lama ke udah bisi ngatur Program Mantu Pengerembai Komuniti Betanam Betupi (AgriCOP) di Kampung Taba Sait di Skim Penempat Baru Bengoh, Padawan.

Batang Tuju program AgriCOP diatur nya kena ngerembai aktiviti-aktiviti betanam betupi ke bisi di Sarawak sereta meri penemu baru bekaul enggau pengerembai betanam betupi ke diatu ngagai raban orang bumai nengah meri penerang, pemansang enggau tunjukchara betanam betupi.

Program nya dipasuk ulih 200 iku raban orang bumai ari komuniti Biya. Sekeda ari genturung pendiau ke bisi ngaul diri dalam program nya ari Kampung Nusaraya, Kampung Semban, Kampung Rejoi, Kampung Pain Bojong enggau Kampung Taba Sait sereta nyengkaum semua Tuai Pupu Raban Bansa ari Pelilih Mit, Padawan.

Sekeda topik ke diberi tumpu ulih Opis Betanam Betupi nengah program nya baka teknologi fertigasi lia, teknologi nanam kopi enggau chara nyenyembuah nanam nanas.

Kelimpah ari nya, bala orang bumai mega diberi penerang bekaul enggau pengerembai teknologi betanam, chara nagang indu utai ke ngachau utai tanam mega ngamal bekebun chara nengkeman (MyGAP).

Kaban Kaunsil Negeri (ADUN) Mambong, Datuk Dr.Jerip Susil lebuh bejadika pengerami nya mai peranak di kandang menua tu nyadi entrepreneur orang bumai sereta ngemajuka tanah diri empu.

Kelimpah ari nambah penatai pemisi ruang bilik ku iya, peranak luar bandar uih nyungkak tikas pengidup ruang bilik sida ari pasung penyeranta nengah ngemaju tanah masin-masin nengah projek betanam betupi ke udah bisi disedia.

Seraya nya, entrepreneur orang bumai raban individu ke ngemansangka sesebengkah aktiviti betanam betupi enda ngira nya betupi jelu tauka betanam nengah teknologi-teknologi moden.

Raban tu betanggungjawab dalam pengawa ngemansutka pemakai kelebih agi utai tupi enggau utai tanam ke dikemansang kena nambahka puncha penatai pemakai ke bisi sereta ngasilka rengka pemakai ke bisi kualiti.

Keba nya, entrepreneur orang bumai bejalaika tanggungpengawa ke beguna amat ba pengelantang pengidup mensia mayuh sereta pemansang dalam sesebuah menua.

Peranak di luar bandar enggau menua pesisir kurang amat penemu bekaul enggau betanam betupi moden baka fertigasi, hidroponik, akuaponik, enggau Internet of Things (IoT) taja pan iya semina nguna kandang endur enggau tubuh mensia ke mimit tang ulih meri asil ke tinggi bebanding enggau chara betanam chara konvensyenal.

“Nyema diberi penemu tumu nyangka mayuh agi entrepereneur orang bumai di negeri kitai bulih penguntung. Tu ketegal mayuh peranak di luar bandar maya ke diatu nya agi ngemeranka chara betanam konvensyenal,” ku Dr. Jerip.

Keba nya udah datai timpuh ngambika mayuh agi peranak di luar bandar kelebih agi sida ke agi biak ngambika ngaul diri dalam betanam chara moden. Kelimpah ari nya, sida patut nemu kandang endur ke manah ungkup betanam betupi lalu nudukka mayuh agi betanam chara nyenyembuah.

Peranak luar bandar patut berani sereta ngambi peluang ke bisi ngemasangka tanah sida ari ngelakka tanah tumbuh babas repa. tang nya bepanggai ba peneka sida empu.

See author's posts


PKR Sabah tanding tujuh kerusi

KOTA KINABALU:  PKR Sabah akan bertanding di tujuh kerusi Dewan Undangan Negeri (DUN) dengan Pengerusinya, Datuk Christina Liew akan mempertahankan DUN Api-Api pada Pilihan Raya Negeri (PRN) Sabah hujung bulan ini.

Bercakap kepada media ketika mengumumkan calon parti itu semalam Christina berkata, dua daripada tujuh calon yang disenaraikan adalah muka baharu iaitu bekas Presiden Majlis Perbandaran Tawau Alijus Sipil yang akan bertanding di DUN Tamparuli dan Peto Galim di DUN Inanam.

“Empat lagi calon lain yang akan bertanding di DUN Klias, Tampasuk, Matunggong dan Sook adalah pemimpin senior dalam PKR Sabah dan mereka pernah bertanding di kerusi berkenaan semasa pilihan raya lepas,” katanya di sini semalam.

Christina berkata, pemilihan calon berkenaan dilakukan melalui beberapa proses termasuk memilih calon yang boleh menang dan dikenali rakyat di kawasan masing-masing.

“Calon yang dipilih perlu bekerja keras dan saya harap calon yang tidak dipilih membantu dan bekerjasama untuk pastikan calon bertanding menang.

“Selepas ini saya akan berjumpa dengan seluruh cabang PKR di Sabah untuk memastikan mereka sama-sama bekerja membantu calon daripada parti sekutu kita iaitu Parti Warisan Sabah (Warisan), DAP dan Pertubuhan Kinabalu Progresif Bersatu (UPKO),” tambahnya. – Bernama

See author's posts


Treler bawa 22,000 liter oksigen cecair terbabas

IPOH: Sebuah treler membawa muatan 22,000 liter oksigen cecair (UN 1072) terbabas sebelum terbalik di bahu jalan di KM 391.9 Lebuhraya Utara Selatan arah selatan selepas Hentian Rehat Gua Tempurung dekat sini, awal pagi semalam.

Jurucakap Jabatan Bomba dan Penyelamat Malaysia (JBPM) Perak berkata, pemeriksaan yang dibuat secara berhati-hati termasuk menggunakan sut kalis api bersama alat pernafasan mendapati tiada sebarang kebocoran dikesan setakat ini.

“Pihak bomba masih lagi menjalankan operasi di kawasan terlibat bagi memastikan benar-benar tiada kebocoran.

“Kami menerima panggilan kira-kira jam 6.31 pagi dan segera mengerahkan pasukan dari Balai Bomba dan Penyelamat (BBP) Tapah serta bantuan daripada BBP Gopeng bagi kerja-kerja menyelamat,” katanya dalam kenyataan di sini semalam.

Pemandu dan kelindan lori mengalami kecederaan ringan dan berjaya keluar sendiri dari kenderaan yang terbalik.

Sementara itu, Ketua Polis Daerah Tapah Supt Wan Azharuddin Wan Ismail berkata hasil soal siasat mendapati punca kejadian disebabkan pemandu yang beralamat di Padang Serai, Kedah itu mengantuk.

Beliau berkata, keadaan cuaca baik ketika treler  terbabas di kawasan jalan lurus dan cerun menurun itu.

“Aliran trafik juga dilaporkan bergerak lancar di lokasi kejadian,” katanya. – BERNAMA

See author's posts


Tiga Timbalan Premier guna kenderaan bahan api hidrogen

KUCHING: Tiga Timbalan kepada Premier Sarawak hari ini diberi peluang menggunakan Toyota Mirai iaitu kenderaan sel bahan api hidrogen (FCEV) yang mesra alam.

Penyerahan tiga unit Toyota Mirai dari SEDC Energy Sdn Bhd kepada Datuk Amar Douglas Uggah Embas, Datuk Amar Awang Tengah Ali Hasan dan Dato Sri Dr. Sim Kui Hian, disaksikan oleh Premier Sarawak, Datuk Patinggi Tan Sri Abang Johari Tun Openg di Wisma Bapa Malaysia dekat sini.

Usaha ini merupakan penanda aras kejayaan Sarawak dalam meneruskan Mobiliti Hijau dan Inisiatif Tenaga Hijau.

SEDC Energy dalam satu kenyataan menyataan kenderaan itu membuka jalan untuk Kerajaan Sarawak menilai dan membangunkan penyelesaian mampan jangka panjang untuk penghijauan sistem pengangkutan kerajaan sedia ada.

“Ia memberi peluang untuk mengkaji lebih lanjut potensi FCEV untuk pengembangan ekonomi rendah karbon yang mengutamakan saiz padat, kecekapan dan produktiviti untuk menyokong keperluan mobiliti semasa,” katanya.

Januari lalu, Abang Johari turut mula menggunakan kenderaan itu.

Perbadanan Pembangunan Ekonomi Sarawak, melalui anak syarikat milik penuhnya, SEDC Energy bercita-cita untuk mempelopori masa depan sifar emisi di Sarawak dengan mempamerkan keupayaan dan mewujudkan kesedaran kepada orang ramai mengurangkan kesan perubahan iklim dalam mobiliti melalui Kenderaan Tenaga Baharu.

Dalam pada itu, penggunaan Toyota Mirai menunjukkan komitmen Premier dan Timbalan Premier dalam merealisasikan peralihan ekonomi hijau Sarawak menjelang 2030.

Toyota Mirai itu merupakan model generasi kedua yang mula diperkenalkan di Jepun pada Disember 2020.

Hidrogen disimpan di dalam tiga tangki kereta, pertambahan berbanding dua tangki pada model sebelumnya. Ini memberikan jarak pemanduan sehingga 850km.

Oleh Azreen Keria

See author's posts


Pemantauan pematuhan SOP dipergiatkan

SIMANGGANG: Pemantauan pematuhan prosedur operasi standard (SOP) Perintah Kawalan Pergerakan Bersyarat (PKPB) kini giat dijalankan di sekitar bandar ini bagi memastikan ia dipatuhi semua premis perniagaan, kilang dan lain-lain premis yang beroperasi sepanjang PKPB.

Pegawai Angkatan Pertahanan Awam Malaysia (APM), Kapten (PA) Siti Huzaimah Ibrahim berkata, semasa berlangsungnya sesi pemantauan semua pekerja diberi nasihat supaya memakai topeng muka dan setiap kedai juga perlu memeriksa suhu badan pelanggan dan menyediakan ‘hand sanitizer’ serta mengambil nama setiap pelanggan yang datang.

Operasi pemantauan jelasnya melibatkan dua anggota APM, dua anggota Polis Diraja Malaysia (PDRM), dua anggota Angkatan Tentera Malaysia (ATM), dua anggota Jabatan Sukarelawan Malaysia (RELA) dan seorang wakil Majlis Daerah Sri Aman.

Pemantauan yang bermula 8.00 pagi semalam berlangsung sehingga 10.00 malam.

“Kawasan yang dipantau ialah Pasar Tamu Baru, Doremon Supermarket, Kedai DIY, Kedai VIVO Phone, Bayu Food Court, Fuan Trading,Sing Wang Trading,Syarikat Eyong Chin Motor dan NRA Sweet & Young Company.

“Semasa sesi pemantauan pihak terlibat memberikan nasihat dan amaran kepada pemilik premis serta orang ramai yang didapati tidak mematuhi garis panduan PKPB yang sedang berkuatkuasa.

“Pemantauan pematuhan PKPB bagi Daerah Sri Aman hari ini (semalam) berjalan lancar tanpa sebarang insiden yang tidak diingini berlaku,” ujarnya.

Oleh Adi Safarman

See author's posts


NOVEL TERUTU JEMU AMBUN LEMAI

TUSUN KE-20

PULAI MAI PENGINGAT

TUMU-TUMU pagi hari siti, sida bela udah begelumu ba ruai hotel besedia deka mulaika diri sambil becheritaka pasal sida ke matau menua ngagai Taman Bukit Sibau. Nambahka nya sida nyau richuh becheritaka pasal penerang ti diberi Pengurus hotel. Taja jaku nya pandak, sida nembiak ngasaika nya amat beguna laban nya bisi nyebut pasal peluang bekereja ba hotel lalu bekaul enggau dagang temuai.

Sida sebuat mega sampal muji penyamai ikan pansuh ke lauk sida lemai kemari lalu pia mega madahka diri rindu meda ajat indu enggau lelaki ti dibantaika sida pekereja hotel demalam.

Diatu, sida ransing deka mulaika diri mai pengingat enggau peneleba ti diulih sida ba penemuai nya. Hari pagi nya, manah. Matapanas udah geganchar manchar bilik enggau ruai hotel. Angin chelap sereta beresi kekesut datai ari tasik lalu ngasuh seput berasai nyamai. Nya ngasuh tubuh berasai regas.

“Selamat pagi. Kati baka kitai sebuat, gerai semua? Nadai apa nama udah nujah Taman Wung Sibau?”  ku Cikgu Edward, malik tuchum-tuchum ngagai bala nembiak iya.

“Selamat pagi pengajar. Gerai nyamai semua. Demalam jenak amat tinduk. Pagi tu, semina malin temuai kitai bisi enda nyamai mimit,” ku Nadia nyaut sambil malit serungak idung iya ke asai bisi berai mimit. Pangan bukai iya ketawa sambil merening Nadia ke amat tak enda tentu regas pagi nya.

“Manah mih nya, enti bala nadai apa nama. Tak bisi irau ga ati aku, enggaika bala bisi kelalu lelak. Eh, malin temuai kitai nya nadai ngawa. Lagi iya gerai, udah kitai bejalai. Anang perasa, bisi orang runggu ensing,” ku Cikgu Edward sambil nyindir Nadia.

NADIA MUJUR NYADI MALIN TEMUAI

“Ukai nama aku tak bisi renga. Tak bisi asai stress mimit laban ke nanggung pengawa nyadi malin, ngereja pengawa ke enda kala dikereja. Aku takut amat enggaika hari tak kudi. Ku sempama kitai, kemaya ninga ingkat ke laut? Ni ulih orang sengapa ke nadai kala ngereja pengawa nya diasuh,” ku saut Nadia.

“Anang munyi nya wai. Anangka hari ka kabut. Nyau perenching keba matapanas datai ke lemai. Enti sema kabut pan hari, ukai mih nya ketegal malin kitai. Kabut nya natural phenomenon. Bisi kabut. Bisi ujan. Bisi panas. Nya utai diberi Tuhan. Iya ke bendar, nuan udah nyadi  malin ke mujur. Anang berasai stress,” ku Cikgu Edward ke belabaka Nadia bisi enda tembu ati nyangka diri iya ukai malin ti manah.

“Amat munyi ku nuan nya, sir. Tuhan bisi meda nengkilaka  pemindah kitai. Iya bisi begulai sejalai enggau kitai lalu ngelindung nyerayung kitai ari sebarang penusah. Praise the Lord and thanks be to God Almighty,” ku Nadia.

“Amat munyi ku nuan Nadia. Puji Tuhan. Pagi tu, sebedau kitai mupuk, aku deka nanya ngagai Tuai Raban kita sekalika bilik semua udah dikemas. Tentuka nadai utai tinggal. Aku minta Tuai Raban ngechik sekali agi. Tentuka bilik dikunchi memagang. Udah nya bai kunchi pulai lalu serah ngagai aku. Kita bukai nganti dulu,” ku Cikgu Edward.

Jong, Maureen, Said enggau Jamilah enggau sida bukai lalu beguai-guai ngereja pengawa ke diasuh pengajar sida. Sida mesti jampat. Kesatu, awakka pengawa jampat tembu. Kedua, awakka sida lagi jampat agi meleka ninggalka hotel laban boat ke dikena sida ke ili kin endang sebarang maya sida mai mupuk.

“Okay, enti bilik udah beresi semua, utai nadai tinggal, kitai besedia deka mupuk,” ku Cikgu Edward.

Jam nya, Mdm. Tan enggau Cikgu Dayang udah pansut ari bilik seduai lalu ngulai sida ke begelumu dia.

Sida sebuat pan baka ke datai kemari, perebintun baru mai kereban diri. Pengajar Edward nyerahka kunchi sambil lalu ngambi bil hotel ba kounter. Mata pengajar bujang nya gegining ngiga kenaya Maria. Siku indu ke bisi dia, benama Catherine madahka Maria enda gawa sehari nya.

SELAMAT TINGGAL HOTEL UP COUNTRY RESORT

Pengajar Edward gamal ke bisi asa ati. Ku ati iya deka betundi enggau Maria sebedau sida mupuk. Ku ati iya, indah enda baka jaku sempama ketungkah engkechung pulai ke sarang. Iya deka mai Maria bekelala enggau iya icha enti betemu dudi hari pagila lusa ulih ga betanya awakka enda baka ke enda ngelala. Ku ati, iya bisi ati deka ngambi lumur talipaun binching indu biak nya icha ulih beSMS ila. Diatu indu nya nadai, nadai ku enggau mih. Deka nanya ngagai Catherine, malu ga asai ati Pengajar Edward.

Udah ngepai bala orang ke gawa ba hotel, sida sebuat pan beterudus baru ga nurun panti semin ba serimbing bukit alai hotel Up Country Resort nya nuju pengkalan ti alai boat ke suba udah nganti. Lebuh masuk ke dalam boat gamal sida sebuat tak bisi bebali mimit. Asai enda sebaka. Sekeda nya dipelabaka sinu ati ngenang diri ke mupuk ninggalka hotel nya. Nya kepenudi sida dia ke sekali tu. Pagila lusa, kedudi hari ila tau bisi kini sida kia agi tang orang ke enggau sida kia nyangka ukai orang ke sama. Dia dih ati tak bisi berasai sinu sereta seilu-ilu. Sida nadai tentu bejaku. Sida duduk ba alai sepemilih diri.

Lebuh sida tama ngagai ruang boat nya, sida meda bisi tiga pasang Orang Barat udah ngentam duduk. Sida nya tetap temuai ke datai ari jauh. Ari randau sida, raban sida Nadia nemu bala Orang Putih nya udah ngelawa rumah panjai asal raban bansa Iban di ulu menua Batang Ai. Tiap-tiap iku sida ke lelaki nyau kuir-kuir mai sebatang sumpit. Mata sangkuh ke belunchum ba ujung sumpit nya udah dibalut enggau keretas kering. Siku ari sida bisi mai terabai kayu ti beukir begenarau. Sida ke indu bekekibing nyandik kambut ke digaga ari kulit tekalung. Ari gamal bala temuai ke datai ari menua jauh nya, sida tetap lantang ati. Sida tetap rinduka barang tanda pengingat ti ulih sida nya.

BEPANSA ENGGAU BALA TEMUAI

Siku ari lelaki nya, ke betubuh tegap ngena baju panas nadai belengan. Ba gumpal isi ba pun berang iya nyau begenarau kelingai ‘buah terung’. Tentu nya ulih iya ari Skrang. Nadia lalu ingatka siku orang Putih ke datai ke Skrang ke minta diri dipantang orang kelingai ba kedua-dua pun bau iya ti bisi ayan ba Program National Geographic dalam tv Astro. Orang Putih nya lalu nyadi anak ambu orang di rumah orang Skrang nya lalu diberi nama ‘Umpang anak Minggat’.

Lebuh boat sida sangkai ngempit pengkalan  ba ili tekat nya, dua buah bas bisi udah rerenjung nganti. Sebuah nya bas sekula bechura kuning ke dikena sida datai kemari. Sebuah agi nya bas pelancong bechat biru enggau burak ti udah dedat laban kemayuh agi orang menua tasik. Sida nya tentu kaban tiga pasang sida ke seperau enggau bala sida Nadia tadi.

Sida Nadia sebuat belubah-lubah pansut ari ruang boat nya lalu nyingkang ngelawa bas sida sambil tuchum-tuchum lebuh betemu perening enggau bala temuai Orang Putih. Raban sida Nadia sampal nacharka perening sida ke ulu nuju rampa tasik ke besabung enggau tisi langit nyangka icha kenaya hotel ti ditinggalka sida bisi ayan. Taja pia, hotel nya nadai ulih ditampai ari jauh baka nya. Temuai Orang Putih pan bisi mega baka nya, sebedau tama ngagai bas sida.

Udah bala bela besedia, deriba lalu masukka gear bas lalu nekanka  pedal minyak ngujungka bas lalu ngelunju laju. Sida sebuat sempat nacharka perening sekali agi ngagai rampa tasik digaga mensia nya. Dada sida tak berasai sekut; asai ke bisi utai malut. Ati pan pia mega, berasai sinu enda ulih diterangka enggau leka jaku disebut mulut.

Enda lama udah nya, bas lalu dikuingka deriba masuk ngagai simpang nuju rampa genturung rumah ba serimbing bukit. Bas nya mindah belubah-lubah ngerenchah menua ke udah dibuka alai nanam sabun tauka kelapa sawit bedandang. Kini-kini malik, nadai utai bukai dipeda. Rampa menua nyau gadung memagang laban puchuk sabun ti tumbuh galak  Deriba tak jengau-jengau nganti maya diri ke datai ba tengah laman sebuah ari rumah nya. Bala pengajar enggau nembiak pan udah bekeligau merening keluar. Sida pan nganti diri ke nuntung ba rumah panjai. Lebih ari setengah sida dia nadai peneleba datai ngagai rumah panjai. Ketegal nya sida amat gagit.

Nyerumba sida sebuat pansut ari dalam bas, sida udah ninga gu rumah panjai ti ka digusung sida. Munyi tabuh enda usah dipendingka ari jauh. Lebuh sida sebuat mansang semak-sesemak, dia sida ninga munyi tawak, bebendai enggau dumbak udah rerentak betimbal-timbal. Ngena bendar munyi iya. Nya munyi tabuh orang ke maya begawai, ku ati Nadia. Cikgu Dayang lalu nawis lengan Nadia sambil betanya.

“Nadia, nama reti tabuh nya? Kati ku orang rumah panjai nyambut kitai?” pia ku iya.

“Terima kasih cikgu. Orang rumah panjai ngambat kitai enggau tabuh nya. Kitai datai lagi nepatka ruai Tuai Rumah sangka aku. Din lagi baru kitai nemu atur sida. Anang irau cikgu,” ku terang Nadia.

“Okay Nadia. Lagi nuan madah enggaika bala kitai enda nemu utai,” ku Cikgu Dayang.

“Au cikgu.”

See author's posts


Insiden Latihan Menembak: Dua maut, jurulatih cedera dilaporkan stabil

SEREMBAN: Seorang jurulatih Tentera Udara Diraja Malaysia (TUDM) yang terbabit dalam insiden kemalangan ketika menjalani latihan menembak senjata dan bom lempar di Tapak Latihan Grenade Asas, lapang sasar Kem Syed Sirajuddin, Gemas malam tadi, dilaporkan stabil.

TUDM dalam kenyataan hari ini memaklumkan jurulatih di Institut Pengajian Pentadbiran dan Pengurusan (INSTAR), Pangkalan Udara Sendayan, Koperal Udara Khairuzaman Lokman, 35, itu kini sedang menerima rawatan di Hospital Segamat, Johor dan berada dalam pemantauan rapi.

Terdahulu, dalam kejadian 12.10 tengah hari itu, dua anggota turut maut iaitu penuntut INSTAR Laskar Udara I Mohd Iqmal Masdi, 22, yang disahkan meninggal dunia di tempat kejadian manakala jurulatih Koperal Udara Syuib Bidin, 33, meninggal dunia pada 5.45 petang ketika menerima rawatan akibat kecederaan parah di Hospital Segamat.

Kenyataan itu menyebut waris anggota yang terlibat telah dimaklumkan dan TUDM akan memastikan semua urusan kebajikan keluarga mangsa yang terlibat diutamakan serta urusan pengebumian disempurnakan dengan sebaik-baiknya.

“Panglima Tentera Udara Jen Tan Sri Datuk Sri Mohd Asghar Khan Goriman Khan serta pucuk pimpinan tertinggi menzahirkan rasa dukacita atas kejadian berkenaan dan merakamkan salam takziah kepada waris anggota yang meninggal dunia yang merupakan kehilangan besar kepada TUDM,” menurut kenyataan itu.

Semua waris anggota yang terlibat juga diharap bersabar, tabah dan reda menghadapi ujian yang berlaku, katanya.

Pihak TUDM turut meminta supaya semua pihak tidak menyebarkan sebarang spekulasi dan berita tidak sahih sehingga proses siasatan dijalankan oleh Polis Diraja Malaysia selesai, tambah kenyataan itu.                             – Bernama

See author's posts


Polis ada petunjuk kes rompakan di Jalan Semaba

KUCHING: Penduduk digesa kekal peka akan keadaan disekeliling bagi membendung kes rompakan yang semakin meningkat di negeri ini.

Pembantu Khas kepada Ahli Parlimen Stampin Chong Chieng Jen, Michael Kong Feng Nian berkata, ini susulan kejadian terbaharu di Jalan Semaba, kes rompakan melibatkan emas bernilai RM40,000 dan wang tunai sebanyak RM10,000.

“Pihak polis serius membanteras jenayah tersebut. Mereka ada petunjuk dan akan melakukan yang terbaik untuk mengesan suspek,” katanya.

Beliau berkata demikian ketika ditemui pada majlis ramah tamah Aidilfitri Kampung Haji Baki selepas berkomunikasi dengan beberapa pegawai Polis dari Balai Kota Sentosa.

“Saya sentiasa mendapati acara sebegini menyeronokkan kerana ia benar-benar mencerminkan keindahan pelbagai budaya di Malaysia.

“Dalam semangat Malaysia Madani, kami percaya dalam menghulurkan bantuan kepada semua lapisan masyarakat, tanpa mengira latar belakang.

“Sebab itu hujung minggu lalu, kami  menyerahkan kepada Jawatankuasa Kemajuan dan Keselamatan Kampung (JKKK) Kampung Haji Baki Blok B peruntukan sebanyak RM3,000 untuk menyokong aktiviti mereka,” katanya.

See author's posts


LHDN saman dua lagi sekutu Jho Low

KUALA LUMPUR: Kerajaan Malaysia melalui Lembaga Hasil Dalam Negeri (LHDN) menfailkan saman terhadap dua rakan sekutu ahli perniagaan dalam buruan Low Taek Jho atau Jho Low iaitu Casey Tang Keng Chee dan Jasmine Loo Ai Swan, kedua-duanya bekas pegawai kanan 1Malaysia Development Berhad (1MDB), supaya mereka membayar tunggakan cukai pendapatan masing-masing berjumlah RM6.8 juta dan RM2.5 juta.

Kerajaan Malaysia selaku plaintif memfailkan writ saman dan pernyataan tuntutan melalui LHDN secara berasingan terhadap Tang, 56, yang merupakan bekas pengarah eksekutif 1MDB, dan Loo, 43, bekas peguam 1MDB, selaku defendan di Mahkamah Tinggi di sini pada 4 Dis ember2020 dan 8 Januari lepas.

Mengikut senarai kes mahkamah, saman terhadap Tang ditetapkan untuk sebutan secara dalam talian (e-Review) di hadapan Timbalan Pendaftar Maslinda Selamat semalam, yang kemudiannya menetapkan 8 Mac untuk pengurusan kes itu, manakala Timbalan Pendaftar  Farah Shuhada Ramli menetapkan 18 Februari untuk pengurusan kes Loo.

Menerusi pernyataan tuntutan yang dikemukakan terhadap Tang, Kerajaan Malaysia mendakwa bagi Tahun-Tahun Taksiran 2009 sehingga 2017, defendan telah ditaksirkan dengan Taksiran Tambahan masing-masing berjumlah RM260,560.26, RM473,004.48, RM1,600,810.12, RM257,694.20, RM1,074,455.28, RM1,428,296.28, RM701,285.00, RM310,502.16 dan RM57,866.40 melalui Notis-notis Taksiran (Tambahan) masing-masing bertarikh 30 September 2020.

Plaintif mendakwa Notis-notis Taksiran (Tambahan) itu telah dihantar secara Akaun Terima Berdaftar (A.R) kepada defendan pada 6 Oktober 2020 ke alamat terakhirnya di Taman Sri Endah, di sini yang diketahui oleh plaintif pada masa itu, dan notis berkenaan telah diterima dan ditandatangani melalui pengembalian semula kad kuning A.R.

Menurut plaintif, seterusnya lebihan kredit RM972.00 telah digunakan dan ditolak sebagai sebahagian bayaran cukai pendapatan bagi Tahun Taksiran 2009 (Tambahan) itu, meninggalkan baki yang masih terhutang dan perlu dibayar sebanyak RM259,588.26 bagi tahun taksiran berkenaan.

Plaintif mendakwa, oleh kerana defendan gagal membayar jumlah cukai pendapatan bagi Tahun-Tahun Taksiran 2009 sehingga 2017 dalam tempoh 30 hari dari tarikh penyampaian Notis-notis Taksiran (Tambahan) seperti ditetapkan di bawah Seksyen 103 Akta Cukai Pendapatan 1967 dengan  kenaikan cukai sebanyak 10 peratus, defendan perlu membayar kesemuanya berjumlah RM6,779,852.36, faedah lima peratus setahun dari tarikh penghakiman sehingga tarikh realisasi, kos dan lain-lain relif yang disifatkan sesuai oleh mahkamah.

Sementara itu, menerusi pernyataan tuntutan terhadap Loo, Kerajaan Malaysia mendakwa bagi Tahun-Tahun Taksiran 2012 dan 2014, defendan telah ditaksirkan dengan Taksiran Tambahan masing-masing berjumlah RM1,495,366.08 dan RM571,979.72 melalui Notis-Notis Taksiran (Tambahan) masing-masing bertarikh 19 Oktober 2020.

Plaintif mendakwa Notis-notis Taksiran (Tambahan) itu telah dihantar secara pos berdaftar kepada defendan pada 18 November 2020 ke alamat terakhirnya di Damansara Heights, di sini yang diketahui oleh plaintif pada masa itu, namun notis berkenaan tidak pernah dikembalikan kepada plaintif.

Menurut plaintif, bagi Tahun Taksiran 2016, defendan telah ditaksirkan dengan cukai pendapatan berjumlah RM75,292.96 melalui Notis Taksiran bertarikh 19 Oktober 2020 dan dihantar secara pos berdaftar kepada defendan pada 18 November tahun sama ke alamat sama, namun notis itu tidak pernah dikembalikan kepada plaintif.

“Defendan juga gagal mengemukakan Borang-borang Nyata Orang Perseorangan di bawah Seksyen 77 Akta Cukai Pendapatan 1967 bagi Tahun-tahun taksiran 2017 dan 2018 kepada plaintif dalam tempoh masa ditetapkan iaitu pada atau sebelum 30 April 2018 dan 30 April 2019.

“Satu taksiran berjumlah RM76,510.72 dan RM50,062.40 (termasuk penalti di bawah Seksyen 112(3) Akta Cukai Pendapatan 1967) telah dibangkitkan melalui Notis-notis Taksiran bertarikh 19 Oktober 2020 dan Notis-notis Taksiran bagi 2017 dan 2018 yang telah dihantar ke alamat terakhir defendan juga tidak pernah dikembalikan kepada plaintif,” katanya.

Plaintif berkata, oleh kerana defendan telah gagal membayar jumlah cukai dalam tempoh 30 hari dari tarikh penyampian notis taksiran itu, kenaikan cukai 10 peratus dikenakan yang kesemuanya berjumlah RM2,496,133.05.

Oleh itu, plaintif menuntut cukai pendapatan defendan yang masih terhutang kesemuanya berjumlah RM2,496,133.05, faedah lima peratus setahun dari tarikh penghakiman sehingga tarikh realisasi, kos dan lain-lain relif yang disifatkan sesuai oleh mahkamah.

Pada 15 Januari lepas, Kerajaan Malaysia memfailkan saman terhadap seorang lagi sekutu Jho Low, Eric Tan Kim Loong memintanya membayar cukai pendapatan berjumlah RM68 juta. – Bernama

See author's posts


78 peratus remaja sudah divaksin

KUCHING: Sebanyak 78 peratus remaja yang berusia 16 hingga 17 tahun di negeri ini telah menerima sekurang-kurangnya satu dos vaksin Covid-19.

Menteri Kesihatan Khairy Jamaluddin berkata, keutamaan diberi kepada mereka dahulu kerana mereka ini akan kembali ke sekolah pada Oktober.

“Jadi ini adalah satu pencapaian yang baik dan selepas ini kita akan memberi perhatian kepada remaja yang berusia 12 hingga 17 tahun .

“Setakat ini keseluruhan remaja yang berusia remaja 12 hingga 17 tahun, terdapat 29 peratus telah menerima sekurang-kurangnya telah menerima dos yang pertama.

“Oleh itu, program imunisasi ini mesti diteruskan,” katanya pada sidang media selepas Mesyuarat Khas Imunisasi dan Pengurusan Pandemik bersama Ahli Jawatankuasa Pengurusan Bencana Negeri Sarawak (JPBNS) di Wisma Bapa Malaysia, Petra Jaya, semalam.

Ketika ditanya mengenai imunisasi kepada pendatang asing tanpa izin (PATI) yang jumlahnya dianggarkan mencecahkan dua juta hingga empat juta, Khairy mengatakan bahawa Kementerian Kesihatan Malaysia (KKM) masih menjalankan program berkenaan dai ia sudah dilaksanakan sebelum ini.

“Kita sudah pun melaksanakan program outreach di seluruh negara bersama beberapa pertubuhan bukan kerajaan (NGO) seperti Mercy Malaysia dan Persatuan Bulan Sabit Merah Malaysia (PBSM) di semua negeri.

“Kita tidak menolak sesiapa yang pusat pemberian vaksin (PPV), sama ada mereka rakyat Malaysia, bukan warganegara, bukan warganegara tanpa dokumen kita beri vaksin.

“Kita ada polisi yang kita beri vaksin kepada semua dan sehingga kini kita masih lagi program outreach dengan NGO untuk memberi vaksin kepada sesiapa sahaja yang ada di Malaysia,” katanya lagi.

Oleh JEAKQLEYN YACHO

See author's posts


1,000 bakat baharu dalam lima tahun

KUALA LUMPUR: Persatuan Hoki Kuala Lumpur (PHKL) menyasarkan untuk melahirkan seribu bakat baharu hoki dalam tempoh lima tahun akan datang, menerusi inisiatif pembudayaan kelab hoki di Kuala Lumpur.

Presiden PKHL Datuk Seri Megat D. Shahriman Zaharudin dalam satu kenyataan berkata, usaha berkenaan merupakan inisiatif yang diambil persatuan itu, dalam mengembalikan status Kuala Lumpur sebagai kuasa hoki tanah air.

“Kami percaya inisiatif pembudayaan kelab hoki merupakan antara formula penting, dalam melahirkan kelompok besar pemain hoki di peringkat akar umbi, tidak cukup jika hanya terlalu bergantung kepada bakat yang diasuh oleh sekolah,” jelas Megat D. Shahriman.

Mengulas lanjut, Megat D. Shahriman mendedahkan, hasil tinjauannya tahun lepas konsep pembudayaan kelab hoki telah lama dipraktikkan di lima negara di Eropah iaitu, Belanda, Belgium, Perancis, Jerman dan Itali.

“Di sana sistem hokinya tidak hanya tertumpu kepada pembangunan di peringkat sekolah semata-mata, tetapi kelab-kelab hoki juga memainkan peranan berkesan dengan mempunyai program akademi untuk kanak-kanak,” tegasnya.

Dalam pada itu, Megat D. Shahriman menjelaskan PHKL telah ‘merekrut’ empat pasukan baharu – Hockey-Lah, Hockademy, KLSSRC dan Tentera Udara Diraja Malaysia (TUDM), sebagai Ahli Gabungan dan Ahli Kehormat mereka, menerusi satu surat yang dikeluarkan semalam.

Beliau memaklumkan ia merupakan antara inisiatif baharu PKHL bagi memastikan pasukan hoki di Kuala Lumpur, berdaftar di bawah Pesuruhjaya Sukan (PJS) atau Jabatan Pendaftaran Pertubuhan Malaysia (ROS), sebelum diterima menjadi Ahli Gabungan PHKL.

PHKL kini mempunyai 27 Ahli Gabungan dan sembilan Ahli Kehormat. – Bernama

See author's posts


PM pantau sendiri hal ehwal Bumiputera

KUALA LUMPUR: Perdana Menteri Tan Sri Muhyiddin Yassin bersetuju untuk menyelia sendiri hal ehwal berkaitan Bumiputera.

Beliau menyatakan de- mikian sebagai respons kepada satu daripada re- solusi Kongres Ekonomi Bumiputera I 1965-2020 (KEB I 1965-2020) yang berlangsung semalam.

“Saya sendiri secara peribadi dan kerajaan umumnya akan meneliti dokumen ini secara terperinci untuk tindakan susulan. Saya bagi jaminan apa sahaja yang diresolusi akan kita perhalusi dan laksanakan,” katanya, ketika berucap pada majlis penutup KEB 1 1965-2020 di Wisma Majlis Perundingan Melayu (MPM) di sini.

Resolusi kongres berkenaan antaranya, mengangkat Mara dan Yayasan Pembangunan Ekonomi Islam (YaPEIM) sebagai agensi ulung untuk diletakkan di Jabatan Perdana Menteri dengan Perdana Menteri sebagai menterinya.

Muhyiddin berkata, ke- rajaan Perikatan Nasio- nal amat komited terhadap pelaksanaan agenda bumiputera khususnya dalam memperkasa modal insan dan meningkatkan penyertaan bumiputera dalam sektor ekonomi.

Perdana Menteri berkata, meskipun pelbagai kejayaan telah dicapai oleh bumiputera di Malaysia, masih banyak perkara yang perlu diperbaiki dan ditambah baik.

Beliau berkata, bumiputera merupakan kaum yang paling miskin dengan insiden kemiskinan mutlak tertinggi iaitu 7.2 peratus berbanding kaum Cina (1.4 peratus) dan India (4.8 peratus) pada 2019.

Selain itu, Muhyiddin berkata, dari segi jurang pendapatan, perbeza- an pendapatan purata di antara bumiputera dan Cina ialah sebanyak RM2,802, iaitu empat kali lebih tinggi berbanding pada 1989.

“Kedua-dua indikator yang saya sebutkan ini memberikan gambaran bahawa kaum bumipu- tera masih lagi ketinggalan berbanding kaum lain walaupun pelbagai usaha telah dibuat melalui Rancangan-rancangan Malaysia sejaknya bermulanya Dasar Ekonomi Baru (DEB),” katanya.

Muhyiddin berkata, usaha membangunkan agenda bumiputera kini diteruskan di bawah aspirasi Wawasan Kemakmuran Bersama (WKB 2030) untuk menangani ketidaksaksamaan, menstruktur ekonomi dan membina negara Ma- laysia bagi menghadapi era lebih mencabar dalam tempoh 10 tahun akan datang.

Dalam pada itu, Muhyiddin berkata bagi mendepani dekad kebangkitan semula bumiputera, konsep “paying it forward” atau membalas budi dengan menyumbang kepada orang lain perlu di- terapkan bagi mewujudkan ekosistem masyarakat bumiputera yang prihatin.

Menurutnya, sudah tiba masa untuk penerima manfaat Dasar Ekonomi Baru (DEB) yang terdahulu, membalas budi dengan memberi balik kepada generasi akan datang.

“Contohnya, bidang perniagaan merupakan peluang terbaik untuk generasi terdahulu membantu menyediakan batu asas kepada mereka yang memerlukan bantuan seperti modal mentor serta modal rangkaian.

“Untuk memastikan kelangsungan komuniti bumiputera dalam jangka masa panjang, setiap daripada kita mestilah mempunyai semangat saling bantu-membantu sesama kita,” katanya.

Muhyiddin berkata, se- mangat kekitaan dalam komuniti bumiputera mestilah diterapkan untuk mewujudkan sebuah kitaran ma- syarakat yang turut me- ngambil berat terhadap ge- nerasi masa depan.

Muhyiddin juga berkata, sebuah jawatankuasa pelaksana mungkin boleh dibentuk di antara kerajaan dan MPM untuk melihat resolusi KEB berkenaan.

Beliau berkata, jawatan- kuasa itu boleh diterajui Menteri di Jabatan Perdana Menteri (Ekonomi) Datuk Seri Mustapha Mohamad.

“Kita lihat (resolusi) mana yang boleh kita dahulukan, khususnya dalam keadaan sukar ini (akibat Covid-19). Kita perlukan dukungan dan kerjasama yang rapat untuk ringankan masalah yang kita hadapi,” katanya.— Bernama

See author's posts